22 « urria « 2021 « Prentsa oharrak\nPrentsa deialdiak (2021-10-25)\nKategoriak: Deialdiak — Komunikazio Zerbitzua / Servicio de Comunicación — 22 urria 2021 17:00\nPrentsaurrekoa. V. Ilustrazio Topaketa Profesionalaren aurkezpena, IRUDIKA\nBertaratuak: Maider Etxebarria, Ekonomia Sustapeneko zinegotzia eta lehen alkateordea; Andoni Iturbe, Eusko Jaurlaritzako Kultura sailburuordea; Inmaculada Sánchez, AFAko Kultura Saileko zuzendaria; Arantxa Ibañez de Opacua, Vital Fundazioko zuzendaria; Beatriz Herráez, Artium Museoko zuzendaria; Elisabeth Pérez, Irudikako zuzendaria\nPrentsaurrekoa. ‘Atzerrian lurra garratz’ antzezlanaren aurkezpena.\nPartehartzaileak. Marta Monfort, Udal Antzoki Sareko arduraduna, Ander Lipues eta Laura Penagos (aktoreak)\nEguna: urriak 25, astelehena\nPrentsaurrekoa. Judith Praten ‘Tránsito y tráficos: Mercados que matan’ argazki erakusketaren inaugurazioa. Bisita gidatua eskainiko du Garapen Lankidetzarako Zerbitzuaren Fokoan zikloaren barruan\nBertaratuak: Judith Prat, fotokazetaria eta erakusketaren egilea; Jon Armentia, Vitoria-Gasteizko Udaleko Garapen Lankidetzarako zinegotzia\nKategoriak: Prentsa oharrak — Komunikazio Zerbitzua / Servicio de Comunicación — 14:58\nIngurumenaren Plangintza eta Kudeaketako zinegotzi César Fernández de Landa “Antígona” ikustera Principal Antzokian izango da 19: 30ean.\nGorka Urtaran alkatea Zuzenak Vital Fundazioaren partiduan izango da 19: 00etan Ariznabarrako kiroldegian.\nGobernuko zinegotzi Igor Salazarrek Batan Eguna 2021a bisitatuko du, 11: 00etatik aurrera, Batan ibaiaren inguruan (Mendizabala).\nSanta Barbara plazako salgaiak kargatu edo deskargatzeko nasa lurperatzeko obren kontratua esleitu du Udalak\nKategoriak: Prentsa oharrak — Etiketak: carga y descarga de la plaza santa barbara, el corte inglés, muelle de carga, plaza Santa Bárbara — Komunikazio Zerbitzua / Servicio de Comunicación — 13:23\nSanta Barbara plazako salgaiak kargatu edo deskargatzeko nasa lurperatzeko obren esleipena onetsi du gaur Gasteizko Udaleko Tokiko Gobernu Batzarrak. 1,1 milioi euroko udal aurrekontua zuen lehiaketa publikoak, eta 909.158,50tan egingo du Cimentaciones Abando enpresak. El Corte Inglések milioi erdia jarriko du gainera. Epea 12 hilabetekoa izango da.\nRaimundo Ruiz de Escudero Mugikortasun eta Espazio Publikoko zinegotziak esan du “bizilagunei eragiten zaien enbarazua desagertu egingo da behingoz, eskaera historiko bati erantzuna ematen diogu. Santa Barbara plaza hobea izango da, seguruagoa, erosoagoa. Plazaren gainetik urtean 1.000tik gora kamioi igaro daitezela ekidingo da”\nZehazki, Azoka plazako logistika-nasa Santa Barbara plazako aparkalekuarekin lotuko da. 2019ko abenduan sinatu zuten Gasteizko Udalak eta El Corte Inglések salgaiak kargatu eta deskargatzeko nasa lurperatzeko aukera emango duen akordioa. Salgaiak kargatu eta deskargatzeko espazioa partekatzeko aukera emango die El Corte Inglési eta azokaren eraikineko gainerako operadoreei -1 solairuan eraikiko den nasak. 40 urterako jabari-emakida izango du saltoki handiak.\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 12:15\n“Jaso nahiko genukeena eskaintzea”\nKategoriak: Erakunde Adierazpenak — Komunikazio Zerbitzua / Servicio de Comunicación — 10:42\nMigrazioa ez da egoeraren araberako fenomenoa, baizik eta munduan. Europan eta Euskadin gertatzen den egiturazko egoera bat. Erantzun egokia eskaintzea obligazioa da barne-zuzenbidean eta Europako zuzenbiedean. Dimentsio arauemailea dauka. Etorkinek asilo-eskatzaileek edo zaurgarritasun-egoeran daudenek eskubideak eta betebeharrak dituzte, eta eskubide eta betebehar horiek bideratu egin behar dira.\nEtika demokratikoko dimentsioa ere badu: izan ere, definitu egiten du gizarteak elkartasunerako eta zibilizaziorako daukan gaitasuna. Babesgabetasun-egoeran dauden pertsonekiko erreakzio individual eta kolektiboak jartzen dira jokoan. Edo bakoitzak ahal dueña egiten du, edo ondare komuna partekatzeko aukera sustatzen da. Etika unibertsalaren funtsezko premisetako bat da besteei ez egitea besteek geuri egiterik nahi ez duguna. Migrazioari dagokienez, jaso beharko genukeena eskeintzea da printzipio etiko nagusia, baldin eta gu ere antzeko egoera batean suertatuko vagina.\nDimentsio arauemaileaz eta etikoaz gain, migrazioen erronkari eman beharreko erantzunak aurrerabiearen alderdia ere jasotzen du.\nHala ere, migratzaileak mehatxu gisa aurkezten dituzten diskurtso indartsuak mundo osoan ari dira ugaritzen. Faltsutasunez, arrazismoz eta populismoz zamatutako aurreiritziek errendimendu alderdikoia lortu nahi dute, beldurraren bitartez. Horren ondorioetako bat da Europako eredua eta balioak zalantzan jartzen direla, ustekabean. Sintoma kezkagarriak agertzen dira: kanpoko zein barruko mugak modu faktikoan berrezartzen dira: errefuxiatuen eta etorkinen giza eskubideen aitorpenak atzera egiten du; gorroto diskurtsoak; adierazpen politiko-instituzional argiko xenofobia agertzen da; eta ezin da migrazio-politika erkiderik eraiki.\nBere helburuek proiekzio etiko, prebentibo eta proaktiboa dute. Itun honen helburu etikoa erantzun solidario eta erantzulea sendotzea da, migratzaileen beharrizanei dagokienez. Helburu prebentiboa, berriz, zeharkako batasun social eta politikoa eratzea da, xenofobiaren aitzakiapean sortutako populismoen asmoak ezerezean uzteko. Eta helburu pragmatikoa da migrazioaren erronkari gure gizartearen hazkunde eta aurrerabide- prozesuaren parte gisa heltzea.\nABIAPUNTUAK. Migraziorako Euskal Itun Sozial hau sinatzen dugun persona, entitate eta erakundeek ondorengo abiapuntu hauek partekatzen ditugu.\nA. Premisa politikoa: pluraltasuna. Dibertsitatea gure historiaren eta nortasun kolektiboaren funtsezko zatia da. Beste cultura eta jatorri euskal gizartea defendatzen dugu, kulturarteko pluraltasunaren balioekin konprometitutakoa eta herritartasun inklusiboa eraikitzen lagunduko dueña.\nC. Premisa pragmatikoa: Beharrizana. Euskal gizarteak, familien babesarako politikez gain, inmigrazioa behar du, lanaren eta demografiaren inguruko beharrizanei erantzun ahal izateko. Euskadiren ondorengo hamarkadetako hazkundeari dagokionez, inmigrazioa onerako izango da, eta guk aukera gisa helduko diogu gai horri.\nI. Bizikidetza. Harrera eta integrazioa babesten ditugu, bai eta elkartasunaren, aniztasunaren eta bizikidetzaren diskurtsoa ere. Arbuiatu egiten ditugu veste cultura edo jatorrietako pertsonen aurkako aurreiritzietan eta estereotipoetan oinarritutako diskurtso estigmatizatzaileak.\nII. Giza Eskubiak. Oinarrizko eskubideen titulartasuna ahalik eta gehien zabaltzea sustatzen dugu, nazionalitatea edozen dela ere, tratu eta aukera berdintasunaren printzipioan oinarrituta, eta diskriminazio mota ororren aurrean.\nIII. Zehakakotasuna. Euskal administrazioen sektore-politiketan (enplegua, cultura, etxebizitza, gizarte zerbitzuak, segurtasuna….) migrazioak dakarren kultura-aniztasunaren begira txertatzea.\nIV Kohesioa. Irmotasunez babesten dugu hezkuntzaren, osasunaren edota oinarrizko prestazio sozialen unibertsaltasuna, bai eta enplegurako eta etxebizitzarako trebakuntza eta integrazioa jasotzeko ildoak mantentzea ere, eskubideen eta betebeharren berdintasun-esparruan.\nV. Hezkuntza. Heziketa-espazio inklusiboen eraketa sustatzen dugu, integraziorako eta bizikidetzarako balio estrategiko gisa. Errealitate desberdinak partekatzea, ezagutzea eta estimatzea pedagogia erabakigarria da gure ikasteen gizarteratze-prozesuan.\nVI. Tokiko esparrua. Tokiko esparruaren garrantzia nabarmentzen dugu, eguneroko integrazio efektiborako agertoki estrategiko gisa. Bizikidetza hobetzeko eta kohesio soziala areagotzako lanean, udal ekintzak lehentasunezko balioa dauka, eta jardun hori babestu eta sustatu beharra dago.\nVIII. Hizkuntzak. Gizarte hartzaileko hizkuntzak ikastearen alde egiten dugu, migratzaileen integraziorako eta egokitzapenerako funtsezko faktore gisa. Beharrezkotzat jotzen dugu elkarte-ehunaren zeregina indartzea, elkarrizketa eta lankidetza iraunkorreko mekanismoak ezarriz, migratzaileen erakundeek harreran eta integrazioan duten zeregina sustatuz. Beraz, horretarako behar diren bitartekoak ahalbidetu behar dira.\nIX Lankidetza. Maila institucional eta sozialen arteko lankidetzaren lehentasuna sustatzen dugu. Arlo honetan, veste ezein arlotan baino beharrezkoagoa da lankidetza. Elkartzen gaituena bateratzea, bereizten gaituenari aurre eginez.\nKONPROMISO ZEHATZAK. Aurreko guztiaz, erabateko babesa ematen diogu konpromiso zehatz hauen garapenari, dagozkien eskumen-esparruetan:\n1. Erantzunkidetasuna. Beste eragile batzuekin lankidetzan aritzea. EB osoan erantzunkidetasunaren printzipioa sustatzeko. Horretarako, lankidetza leialean aritu behar da estatuko eta Europako erakundeekin, eta eskatzen eta eskaitzen den konpromisoa islatzen duten proposamenak garatu behar dira.\n2. Irmotasuna. Batasun social eta politikoari eustea, modu horretan, mezu xenofoboak erabiliz abantaila politiko edo elektorala lortu nahi den guztietan, gehiengo demokratikoaren pisua nabarmenduko da.\n3. Inmigrazio erregularizatua. Inmigrazio erregularizatuaren aukerak areagotuko dituzten ildoak sustatzea, kontuan hartuta jatorrizko herrialdeetako errealitateak, migratzaileen migrazio-proiektuak, eta erronka demografikoak Europan planteatzen dituen beharrizanak.\n5. Zaurgarritasun-egoeran dauden migratzaileak. Behar diren baliabideak eskaintzea zaurgarritasun- egoeran dauden migratzaileei erantzun humanitario egokia emateko, arreta berezia jarriz emakumeengan, adingabeengan eta giza eskubideen urraketen biktimengan.\n7. Bidaiderik Gabeko Adingabe Atzerritarrak (BGAA) eta Bidaiderik Gabeko Gazte Atzerritarrak (BGGA). Behar diren baliabideak edukitzea, legezko betebeharrei, adingabearen interés gorenaren printzipioaren betearazpenari eta gazteak gizarteratzeko eta laneratzeko proiektuari erantzun partekatu, bideko eta egokia eskaintzeko.\n10. Bizikidetzaren kultura. Bizikidetzaren kultura artekatzea, elkartasunean, erantzunkidetasunean eta pluraltasunaren, giza eskubideen eta berdintasunaren defentsan oinarrituta, eta edozein arrazismo edota bazterketa arbuiatuta.\n818.480 euro bideratuko ditu Gizarte Politikak Blas de Otero kaleko adinekoentzako zerbitzuak kudeatzera\nKategoriak: Prentsa oharrak — Etiketak: Blas Otero kaleko zainpeko apartamentuak, Gizarte Politiken Adinekoen eta Haurren Sailak — Komunikazio Zerbitzua / Servicio de Comunicación — 10:38\nJantokia, eguneko arreta-zerbitzua eta zainpeko apartamentuak dira.\nBlas de Otero kaleko adinekoentzako zerbitzu-multzoa kudeatzeko kontratua luzatzea onetsi du gaur Tokiko Gobernu Batzarrak. Bertan, zainpeko apartamenduak, eguneko arreta-zerbitzua eta jantokia eskaintzen dira. Gizarte Politiken, Adinekoen eta Haurren Sailak 818.480 euro jarriko ditu baliabide horiek guztiak kudeatzeko urtebetez, zehazki 2022ko otsailetik 2023ko otsailera, eta Sirimiri enpresa arduratuko da kudeatzeaz.\nLakuabizkarreko Blas de Otero kaleko zerbitzu-multzoan, udaleko gizarte zerbitzuek 40 leku dituzte jantokian, 40 eguneko arreta-zerbitzuan eta 35 zainpeko apartamentuetan.\nHalaber, Gizarte Politiken, Adinekoen eta Haurren Sailak Gasteizko hegoaldean baztertuak izateko arriskuan daudenentzat dituen zainpeko etxebizitzak kudeatzeko kontratua esleitzea ere onetsi du udal gobernuak.\nEtxebizitza horiek une jakin batean etxebizitzarik ez duten edo etxebizitza egokirik ez duten familia eta pertsonen ostatu beharrari erantzuten diote. Ostatu kolektiboa eskaintzen dute, egonaldi motz edo ertainerako. Intentsitate txikiko laguntza-zerbitzua da, eta teknikariek ikuskatzen dituzte. Horretaz gain, bitartekaritza- eta laguntza- funtzioak ere betetzen dituzte teknikariek.\nEulen Servicios Sociosanitarios enpresa arduratuko da zainpeko etxebizitza horiek urtebetez kudeatzeaz, 398.809 euroan.\nUdalak 35.000 eurotik gora emango dizkio hezkuntzari buruzko informazio bulegoari, Gasteizko guraso-elkarteen lanari laguntzeko\nGasteizko Udalak 35.862 euro emango ditu 2021-22 ikasturtean hezkuntzari buruzko informazio bulegoak jardun dezan, Gobernu Batzarrak gaur goizean onetsitako bi hitzarmenetan ezarritakoaren arabera.\nLehen hitzarmenaren bidez, 30.000 euroko dirulaguntza emango zaio “Denon Eskola” eskola publikoko ikasleen gurasoen federazioari.\nBigarrenaren bidez, FAPACNE-itunpeko ikastetxeetako guraso elkarteen Arabako federazioak 5.862 euroko laguntza jasoko du.\n“Hezkuntzari buruzko informazio bulegoak helburu hauek ditu: guraso-elkarteak kudeatzeko aholkuak eta erraztasunak ematea hainbat jarduera-eremutan (eskolaz kanpoko ekintzen eta ekintza osagarrien programa, opor programa…); hezkuntza-komunitatearen behatokia izatea, esparru desberdinetako beharrak detektatuz, eta gizarte inklusiborako eraldaketa sustatzea, sentsibilizazio-kanpainen bitartez”, azaldu du Hezkuntza eta Kultura zinegotzi Estíbaliz Cantok.\nUrtaranen gobernuak argi berdea eman dio Mercedes Benzen ekoizpen-erabileren zabaltzeari eta eguneratzeari\nKategoriak: Prentsa oharrak — Komunikazio Zerbitzua / Servicio de Comunicación — 10:15\nGaur onetsi den HAPOaren aldaketak lantegian obrak egitea ahalbidetuko du, inguruko hiri-eremuarekin duen harremana nabarmen ukitu gabe\nTokiko Gobernu Batzarrak Hiri Antolamenduko Plan Orokorrean aldaketa bat egiteko proiektua onetsi du gaur, zeinak ahalbidetuko baitu epe laburrean Mercedes Benzen ibilgailuen produkzio-lerroak handitzea. Gorka Urtaran alkateak azaldu duenez, proiektuaren helburu nagusia da oraingo lursailen eraikigarritasuna eta okupazioa handitzea, Mercedes-Benzen produkzio- eta industria-prozesuak garatu eta aldatzeak etorkizunean ekar ditzakeen eraikuntza-beharrei erantzuteko.\nIzan ere, Gasteizko fabrikaren produkzio-prozesuen bilakaerak eta produkzio-lerroaren dibertsifikazioak oraingo instalazioak eraldatzea eskatzen du, produkzio-lerroa handitu ahal izateko. Lantegia hartzen duten lursailak, ordea, betetzear daude, oraingo eraikuntzek ia agortu egin baitituzte indarreko ordenantzan ezarritako gehieneko parametroak. Hori dela kausa, beharrezkotzat jo da lursail horien eraikigarritasun- eta okupazio-parametroak aldatzea, ibilgailuak ekoizteko lerro berrien beharrei erantzuteko.\n“Mercedesek produkzio-prozesu guztiak elkarri lotuta eduki behar ditu, industria-fabrikazioaren prozesua eraginkorragoa izan dadin. Horregatik, orain sendotuta dagoen eremuan epe laburrera garatzea proposatzen da, okupazioa eta eraikigarritasuna handituz; hori ekonomikoki egingarria da enpresarentzat, eta hiriko lantegi garrantzitsuenetako bat garatzen lagunduko du. Enpresak 5.000 arabarri baino gehiagori ematen die lan, eta lurralde historikoaren BPGd-aren % 30 inguru sortzen du. Aldaketa honen bidez produkzio-prozesu berriak instalatzeko bide eman nahi da, eta, beraz, onura sozial eta ekonomikoak sortzea”, nabarmendu du Gorka Urtaran alkateak.\nLur hauek osatzen dute proposatutako jarduera-eremua: orain Mercedes Benzek bere jarduera ekonomikoa garatzeko erabiltzen dituen lursailak, trenbidearen iparraldean eta hegoaldean kokatuak, eta 3.237 metro koadroko azalerako eremu bat, orain garraio eta trenbide-sarerako lurzoruaren kalifikazioa duena. ADIFen eta Mercedes Benzen jabegoen arteko mugak erregularizatzeko sartu da eremu txiki hori, alegia, trenbidearen eta industria-eremuaren artekoak.\nEsku-hartzea egingo den eremuak 593.207 metro koadroko azalera du guztira, eta Oto hiribidearen (iparraldean) eta Areatza kalearen (hegoaldean) artean dago, trenbideak erdibitzen duelarik.\nEragiketak jarduera-eremuari dagokion lurzoruaren okupazioa eta eraikigarritasuna aldatzeko bide emango du, eta Mercedes Benz eraldatzeko lanek inguruko hiri-eremuarekin duen harremana nabarmen ez ukitzea ahalbidetuko du horrek. Gainera, trenbideak sortzen duen banaketa gainditzeko konexio berria egingo da, gainetik joango den pasabide baten bitartez.\nBestetik, industria-lursailaren mugak berriro zedarrituko dira, eta erabilerarik ez duten trenbide-eremu zaharrak industria-erabilerara gehituko. Horri esker, azalera 3.237 metro koadro handituko da. Oro har, proposatutako antolamenduak okupatu daitekeen azalera 136.069 m2 handitzea ekarriko du, eta eraikigarritasun osoa 419.473 m2e areagotzea.\n“Aldaketak produkzio- eta industria-erabilerak handitzea ahalbidetzen du, eta teknikoki eta ekonomikoki egingarria da enpresarentzat; aldi berean, udalerriak ahalik eta eragin txikiena jasango du hirigintzari eta gizarteari begira”, azaldu du Gorka Urtaranek. Hark nabarmendu duenez, “helburu argiak partekatzen ditugu aldaketa hau egitean: jarduera ekonomikoa sustatzea, industria-jarduerak garatuz, eta hirigintza iraunkorraren defentsa. Izan ere, proiektu honek produkzio- eta industria-arloa gara daitezen ahalbidetzen du, Mercedes-Benzen oraingo eta geroko instalazioen funtzionaltasuna eta jarraipena bermatzearren, eta, aldi beran, inguruko ingurumen-balioak errespetatuko dituen antolamendu bat proposatzen du“.\nOhiko Osoko Bilkura 2021-10-22-Kontrol Jarduerako Gaiak\nKategoriak: Oharrak — Komunikazio Zerbitzua / Servicio de Comunicación — 09:54\nItsatsita doa Udalak gaur ostirala, urriak 22, 9:00etan egingo duen Ohiko Osoko Bilkuraren Control Jarduerako Gaiak kontsultatzeko esteka.\nErakunde Adierazpena Vitoria-Gasteizen gertatutako erailketa marxista kasuaren aurrean\nKategoriak: Erakunde Adierazpenak — Komunikazio Zerbitzua / Servicio de Comunicación — 09:48


Nola aukeratu material jasangarriagoak - IKEA\nXedea da 2030. urterako IKEA produktuen material guztiak berriztagarriak edo birziklatuak izatea. Gaur egun ere, inoiz baino errazagoa da prezio merkean kalitate handiko altzari jasangarriagoak aurkitzea. Izan ere, IKEA produktu-sortaren % 60 material berriztagarriz egina dago dagoeneko.\nEman begirada bat etxea altzariz janzteko materialen lau adibide hauei; zabal itzazu haien egurrezko azala erakusteko, eta haiek erabili ondoren, itzul itzazu jatorrizko itxurara.\nVideo: Paperezko lastotxo zuri bat fruta koloretsu argiz betetako ur-edalontzi batean, zeintzuk hainbat aldiz aldatzen diren animazio motelaren bidez.\nPlastikoaren inguruko pentsamolde berriak\nPlastikoak onura handiak dauzka; gogorra, iraunkorra, arina eta moldaerraza da. Hala ere, horien hondakinak deuseztatzea kutsadura-arazo bat bihur daiteke. Irtenbidea aukera jasangarriagoak bilatzea da, ahal den heinean.\nAzken finean, beharrezkoa al da plastikozko lastotxoak erabiltzea? Izan ere, era jasangarrian kudeatutako basoetako egurrez egindako paperezko lastotxoek funtzio bera egin dezakete.\nHori kontuan hartuta, 2020 urtearen hasieran erabilera bakarreko plastikoz egindako produktuak kendu genituen etxea altzariz janzteko IKEA bildumetatik eta janari-zerbitzuguneetatik. Erabili eta botatzeko produktuetarako materialak (lastotxo, mahai-tresna, edalontzi eta plateretarako materialak) baliabide berriztagarriz eginak daude orain.\nOraindik ere plastikoa beharrezkoa den kasuetan, helburua da 2030. urterako edo ordutik aurrera plastiko berriztagarria edo birziklatua erabiltzea. PLA (azido polilaktikoa) plastikoa, adibidez, substantzia berriztagarrietatik eratortzen da; hala nola, artoa, azukre-erremolatxa eta azukre-kanabera.\nIkusi FÖRNYANDE lastotxoa\nVideo: Ohe baten goialdea, oheburua, oherako arropa eta kuxinez jantzia, zeintzuk tamainaz eta kolorez aldatzen diren kamerak ikuspegi panoramikoa mugitu ahala.\nMaterial natural hobeak\nAskok dute nahiago etxean material naturalak erabiltzea, batez ere azaletik gertu eduki ohi ditugun oihalei dagokienean.\nHori dela eta, kotoia ohiko aukera da logela eta bainugeletan. 2015az geroztik, IKEA produktuen kotoi guztia iturri jasangarrietatik dator. Ondorioz, ekoizpenean pestizida eta ongarri gutxiago erabiltzen dira. Ekoizpen-lan asko garapen-bidean daude oraindik, laborantza eraginkorragoak eta uraren kudeaketa hobea eskuratzeko.\nIKEA-ren filosofia da geroz eta ur gutxiago xahutuz geroz eta prezio baxuagoak eskaintzea. Era jasangarrian jokatzeko beste modu bat ere izan daiteke hondakinak erabiliz sormena lantzea. Ur-hiazintoa, koko-azala eta itsas-ihia belar-txar edo hondakintzat hartu ohi dira. Baina material berriztagarriok eta beste hainbat produktu erabilgarri eta bereizgarri bihur daitezke.\nHitz gutxitan, hainbat zuntz natural aukera ditzakezu ziurtasunez. Etxeko eguneroko bizitza hobetzen duen erosotasun, nortasun eta erresistentziaz goza dezakezu, natura zaintzen ere ari zarela gogoan daukazun bitartean.\nEgurra modu jakintsuan lantzen\nPentsatu al duzu inoiz zergatik ikusten den hainbeste egur IKEA produktu-bilduman? IVAR pinu trinkozko biltegiratze-sisteman, esaterako?\nEgurra material bikaina da nortasun handiko altzari sendo eta iraunkorrak eraikitzeko. Hura lixatu, pintatu edo margotu egin dezakezu, altzariak bizi luzeagoa izan dezan. Azkenik, guztiz desberdina den gauza bihur dezakezu egurra.\nOnena da egurra material berriztagarria izan daitekeela era arduratsuan ekoizten eta erabiltzen bada. IKEA-n erabiltzen den egurrak IWAY basogintza-estandarra betetzen ditu. Estandar horien arabera, debekatuta dago basogintzarekin lotutako gatazketan sartuta dauden baliabide-iturriak edo legez kanpoko uztak erabiltzea. 2020 amaierarako, egur guztiek edukiko dute FSC (Forestry Stewardship Council) ziurtagiria.\nMaterial iraunkor, berriztagarri eta birziklagarria izanik – baita funtzionala eta itxura onekoa ere – zurezko altzariak aukera jasangarria dira. Denbora luzerako.\nOnura materialak dauzkaten produktuak\nIKEA sortaren barruan produktu ugari aurki ditzakezu, material birziklagarri edo berriztagarriak egunerokoan etxea altzariz janztearen parte izan daitezkeela erakusten dutenak. Hona hemen horietako batzuk.\nBainugelako alfonbra txikia50x80 cm


Etxean bizi - gipuzkoa\nAdineko pertsonen % 80k beren etxean bizitzen jarraitu nahi dute, nahiz eta laguntza eta arreta behar izan\nEtxean Bizi proiektu esperimental bat da, ahultasun eta/edo mendekotasun egoeran dauden eta beren etxeetan bizitzen jarraitu nahi duten pertsonen arreta soziosanitariorako eredu bat identifikatzea helburu duena, pertsona horiek eta haien senideek ahalik eta bizi-kalitate onena izateko beharrezkoak diren zerbitzuak eta laguntzak koordinatuz.\nAdineko pertsonen % 80k beren etxean bizitzen jarraitu nahi dute, nahiz eta laguntza eta arreta behar izan. Gipuzkoan, gaur egun, 16.000 lagunek jasotzen dituzte mendekotasun-prestazioak, 1.500 eguneko zentroetara joaten dira, 715ek aldi baterako egonaldiak egiten dituzte zentro horietan, eta 2.800ek laguntzak jasotzen dituzte laguntza-produktuak jasotzeko eta etxeetan erreformak egiteko.\nZenbaki horien atzean, pertsona errealak daude, behar batzuk eta helburu oso sinple bat dutenak: hobeto bizitzea.\nMendekotasunak dituzten pertsonen kopurua haziz doa, bizi-itxaropena luzatzen eta, ondorioz, gure populazioa zahartzen doan neurrian. 2026an, 80 urtetik gorako pertsonak gaur egun baino 8.000 gehiago izango dira.\nEta horien guztien ongizatea eta autonomia pertsonala bermatzeko, ezinbestekoa da gure adinekoei etxean kalitatezko arreta emateko zerbitzuak bultzatu eta indartzea.\nHala, Etxean Bizi proiektuan, arreta-zerbitzuetan parte hartzen duten eragile guztiak hartzen dira kontuan: familiak, gizarte-zerbitzuak, EELZ, lehen mailako arreta eta osasunean espezializatutako arreta, etxeko zerbitzuen eta zaintzaren sektorea, laguntzaile pertsonalak, boluntarioak eta komunitate-sarea, hurbileko zerbitzuak…\nEsperientzia pilotu horretan egingo den ikerketa-lanaren bitartez, bi talde desberdinduko dira (100 lagunek osatua bakoitza):\nkontrol-taldeak ohiko arreta jasotzen jarraituko du, aldaketarik egin gabe.\ntalde esperimentalak pertsona helburu duen arreta-eredu bat jasoko du: gizarte arloko arreta, osasun arlokoa, ekintza boluntarioa eta etxetik hurbileko zerbitzuetatik eta komunitatetik jasotako beste arreta batzuk.\n2018-2019 epealdian aurrera eramaten ari diren esperientzia da. Hain zuzen, ahultasun egoeran dauden Elgoibarreko, Errenteriako eta Pasaiako 200 lagun ari dira parte hartzen, mendekotasun egoeran dauden adinekoen bizi-kalitatea hobetzeko helburuarekin.\nEtxean Bizi proiektua Gipuzkoako zahartze osasuntsurako Adinberri estrategiaren barruan txertatzen da, eta Pasaiako Zahartzaroaren Arretarako Zentroak jarriko du martxan.


Betizu behi arraza "arrisku larrian" da | Euskal Herria | KAZETA\n2015 URR. 28 - 12:20h\nBetizu behi arraza "arrisku larrian" da\nIparraldeko Betizuak elkartea deseginen dute hilabete bukaeran. Estatu frantsesarengandik sostengu eskasa jaso ondoren, orain arte egiten zuen arrazaren aldeko lana etetea erabaki dute. Estatuak bere ardurak hartzen ez baditu, "betizu behiak arrisku larrian" izanen dira.\nIpar Euskal Herrian 80 bat Betizu behi daude.\nIparraldeko Betizuak elkartea sortu denetik, behien eta mendizaleen arteko harremanak sanotzeko helburua bete du. Taldeak Estatu frantsesak zein Herriko Etxeek emandako sostengu eskasa azpimarratu du eta elkarteko lehendakaria zen Iban Seiliezek taldea desegitea erabaki dutela azaldu du. Gisa horretan "Estatuak bere ardurak berriz hartu beharko ditu, populakuntza mantendu nahi badu".\nIpar Euskal Herrian 80 bat betizu daude; Biriatu eta Urruña artean 30 bat eta Itsasu eta Ezpeleta inguruan 50 bat. Orotara Euskal Herrian 600 bat daude; gehienak Nafarroan eta Gipuzkoan kokatzen dira. "Haien egoera aski larria da, gaur egun ez da inor haietaz okupatzen eta animalia guzien gisara kudeatu behar dira", azaldu du Seiliezek.\nGainera, arraza hau ez da sailkatua. Hau da, ez da arraza salbaia gisa kontsideratua, ez eta ere etxe animalia gisa. "Hori beren existentziarentzat ez da onuragarria. Laguntza ekonomikoak ministeritza anitzei eskatzean, animalia ez dela sailkatua erantzun digute", aipatu du lehendakari ohiak.\nIparraldeko Betizuak elkarteak urte hauetan betizu behien inguruko komunikazioa egin du; batez ere jendea sentsibilizatzeko. "Gure ontasunaren parte direla esplikatu genien Estatuko zerbitzuei, baina ez dugu erantzunik ukan", gehitu du. Horrez gain, animaliekin arazoak sortu direlarik, elkartea aterabide bat atzematen entseatu da, mendiko hesiak konpondu behar izan direlarik, besteak beste.\n"Ez gara animalia horien jabeak eta ez da elkarte tipi baten arazoa. Ezin ditugu ardura guziak gure gain hartu. Denen arazoa da", aipatu du Seiliezek. Elkartearen ustez, Estatuak inguruko elkarteekin egoera konpontzeko desmartxa bat plantan ezarri beharko luke. Herriko Etxeak bortxatu gabe, lehendakari ohiak aditu gisa bilkuretan parte hartzeko prest dagoela segurtatu du.\nHalaber, elkartearen iritziz, Estatuak "ontasunak" direla onartzeaz gain, arazo honetan funtzio bat bete beharko lukeela ikusi behar du, orain arte, bere ustez "animaliak bizirik mantentzeko edo salbatzeko" ez duelako deus egin. "Pentsatzen dugu elkartearen existentziagatik Estatuak ez duela funtzio hori bere gain hartu. Konturatu behar da animalia horiek kulturaren altxorrak direla. Egun batez betizu behirik ez baldin badago, denen kalterako izanen da", erran du.\nEuskarazko lehen familia-liburua sortu du Biarritzeko Herriko Etxeak


Otsamunho - Wikipedia, entziklopedia askea.\n43° 05′ 48″ N, 1° 23′ 39″ W / 43.096694444444°N,1.3942944444444°W / 43.096694444444; -1.3942944444444Koordenatuak: 43° 05′ 48″ N, 1° 23′ 39″ W / 43.096694444444°N,1.3942944444444°W / 43.096694444444; -1.3942944444444\nOtsamunho Nafarroa Beherean, Pirinioetan dagoen mendi bat da, Otsamunho mendilerroan. Tontorra Aldude eta Bankaren arteko mugan dago.\n901 metroko garaiera du eta mendilerro honi izena ematen dion mendia da. Mendilerroko altuena ez bada ere (Errolak 907 m ditu) Euskal Mendizale Federazioaren katalogoak Otsamunho sartzen du baina ez Errola.\nAbiapuntuak[aldatu | aldatu iturburu kodea]\nAldudetik, ibilbidea hasten da ekialderantz joz, Mizpira izeneko lepora iristeko. Tontorra gertu eta garbi agertzen da iparmendebaldean. Urepelen, errepidean gora joan behar da, gertu dagoen Gaineko karrika auzora. Berehala, bide bat hartzen da ezkerretara, Meharoztegi lepora doana. Ezkerretara, Errola mendira doan bide bat agertzen da, igo edo inguratu egin daitekeena, edozein kasutan, Mizpira lepoan agertu eta berehala Otsamunho mendiaren tontorrera iristeko.\nBankatik, Alduderanzko errepidea jarraitzen da, kilometro bat egin ondoren Hairako basorantz doan errepideko bidegurutzera iristeko. Labarraren ezkerraldetik, goitiera handiko errepide txiki bat igotzen da zintzurraren gainetik. Mutikoenea baserrira iristen da. Bide bat, hegomendebalderantz abiatu eta Marmaro lepora iristen da. Gailur belartsutik igo behar da Otsaxar muinora iristeko. Jada, ibilbidea Otsamunho mendira jarraitzea besterik ez da geratzen.\n↑ Ikus Federazioaren webgunean Euskal Herriko Mendien Katalogoa.\nNafarroa Behereko mendiak\nWikimedia Commonsen badira fitxategi gehiago, gai hau dutenak: Otsamunho\nEuskal Herriko Pirinioetako mendiak\nOrriaren azken aldaketa: 28 martxoa 2019, 20:03.


Semantic Systems firma un acuerdo de colaboración con Matia Fundazioa para comercializar el Sistema de Gestión de Centros Asistenciales SIGECA | Matia Fundazioa\nHasieraSemantic Systems firma un acuerdo de colaboración con Matia Fundazioa para comercializar el Sistema de Gestión de Centros Asistenciales SIGECA\nBilbo, 2020ko uztailaren 1a. Semantic Systemsek, IKT sektoreko konpainiak eta industria-enpresentzako irtenbide teknologikoen hornitzaile orokorrak, lankidetza- hitzarmen bat sinatu du Matia Fundazioarekin, laguntza-zentroen kudeaketa-sistema (SIGeCA) merkaturatzeko.\nIrtenbide informatiko aitzindaria da, edozein motatako laguntza-zerbitzuen kudeaketa errazten duena (egoitza-zerbitzuak, eguneko zentroak, desgaitasuna, etab.), edozein mailatan. Era berean, Sigecak erantzuna ematen dio asistentziaren sektorean kalitatezko zerbitzuak eskaintzeko beharrari, eta asistentziaren kalitate gorena eskaintzen du, baliabideen kudeaketa eraginkor eta efizientearekin batera. Biak dira sektore soziosanitarioko erakundeen eta profesionalen erronka garrantzitsuenak.\nSigecak pertsonarengan zentratutako arretaren printzipioak jasotzen ditu. Arreta-eredu horrek pertsonaren autonomia eta duintasuna sustatzen ditu eta pertsonari modu pertsonalizatuan laguntzea ahalbidetzen du.\nSigeca 'hodeitik' dago eskuragarri eta malgua da; beraz, egunerokotasunean, kasu zehatz bakoitzean, sortzen diren beharretara egokitzeko aukera ematen du.\nSemantic Systemsek, orain, online laguntza-sistema aitzindari hori izateko aukera eskainiko die hala eskatzen duten ikastetxeei


Galtzagorri Elkartearekin lankidetzan bideratuko da EAEko Irakurketa Plana\nEusko Jaurlaritzako Kultura Sailak Euskal Autonomia Erkidegoko Irakurketa Plana aurkeztu zuen apirilean. Ekimen horren bidez, irakurketa gizartearen kultura eta hezkuntza lehentasunetako bat bihurtu nahi du eta Erkidegoa garatzeko eragiletzat hartu du. Plan horren kudeaketa lanetan Kultura Sailak Galtzagorri Elkartearen lankidetza izango du.\nPlanaren helburua XXI.menderako euskal herritarren irakurketa eta idazketa gaitasuna hobetzea, irakurketa indizeak hobetzea, irakurketara heltzeko aukerak hobetzea, eta irakurketa gizartearen hezkuntza eta kultura lehentasunen artean kokatzea izango dira. Urtebete baino gehiagoko lanaren ondoren osatu eta aurkeztu du Kultura Sailak Euskal Autonomia Erkidegoko Irakurketa Plana. Lan horretan bidelagun izan ditu Hezkuntza, Industria, Justizia eta Herri Administrazio Saila, eta hainbat kultur eragile, hala nola, liburu-saltzaileak, editoreak, prentsa espezializatua, etab.\nEusko Jaurlaritzak Germán Sánchez Ruipérez Fundazioaren aholkularitza izan du dokumentua egiteko. Bertan, irakurketa XXI. mendean Euskadin lana eta aberastasuna sortzeko bitartekorik onena dela adierazteaz gain, adimenari probetxu ateratzeko ezinbesteko tresna dela diote, eta adimena lehengaitzat jotzen da informazioaren gizartean.\nHorrez gain, azterketa horren ondorioz, Irakurketa Plana garatzeko hainbat proiektu proposatu ditu Fundazioak, eta hemendik aurrera proiektu horiek martxan jartzeko, Kultura Sailak Galtzagorri Elkartearekin lankidetzan jardungo du. Lankidetzan aritzeko arrazoien artean honakoak azpimarra daitezke:\n1. Irakurketa Planaren zehazte prozesuan parte hartu izana.\n2. Euskaraz lan egitea.\n3. Irakurketaren inguruan ari diren eragile askorekin harremana izatea (liburutegi, argitaletxe, idazle, ilustrazaile...) , eta esparru hau gertutik ezagutzea.\n4. Irakurketa sustatzeko ekimenak garatzen eskarmentu handia izatea.\nIrakurketa Plana aldaketa handien garaian sortu da, liburua ekosistema digitalean sartu izanak sortutako aldaketen garaian alegia. Dokumentuan jasotzen denez, egitasmoak edozein hizkuntzarako balioko du. Gainera, irakurketa aisia-jarduera soilik dela dioen ideia alde batera utzi nahi du, ikasteko tresna ere bada eta. Laburbilduz, plan eleanitza, multimodala eta multimedia da izango da.\nIzan ere, Kultura Sailaren iritziz, irakurtzea ez da soilik liburuetan literatura irakurtzea: egunkariak, komikiak, liburu teknikoak, bidaia-gidak, ardo-gidak, saiakera liburuak, album ilustratuak, testu liburuak, sukaldaritza errezetak, liburu elektronikoak, era askotako txostenak, txutxu-mutxuak mugikorrean… guztiak hartuko ditu aintzat egitasmoak.\nIrakurketa Euskal Autonomia Erkidegoa garatzeko eragiletzat hartu nahi denez, irakurzaletasuna sustatzeko ahalik eta bide gehien jorratzea izango da Irakurketa Planaren helburu nagusia.\nPlanaren Azterketa eta Diagnostikoa\nPlana Komunikatzeko Estrategia\nIrakurketa Planaren Estrategia eta Ideiak


"Aliceren Abenturak Lurralde Miresgarrian" liburuaren itzulpena dela eta, ohar batzu-Manu Lopez Gaseni - EIZIE\nPello Zabaletarekin solasean - K. Biguri eta J. Zabaleta\nEuskara eta publizitatea - Jesus Eguzkiza\nPoesi itzulpena kultur testuinguruaren koordenadetan - Sarka Grauová\n"Aliceren Abenturak Lurralde Miresgarrian" liburuaren itzulpena dela eta, ohar batzu-Manu Lopez Gaseni\nItzultzaile profesionalentzako azterketa profesionalak - J.C. Sager\nAndoni Sarriegiren eskariari erantzunez - Anjel Lobera\nKatalanaren zinpeko interpretariak - Josep Peñarroja Fa\nProcidako Literatur Itzultzaileen Etxea, Napoli (Italia) - Koldo Biguri\nLiteratura Unibertsala deritzan itzulpen bildumaz - Lurdes Auzmendi\nDuvoisin Kapitaina (1810-1891) "euskal itzultzaileen buruzagi eta errege" - X. Mendiguren\nEIZIEko Ohorezko Bazkideak\nSenez 10 (1990) »\nData: 1995eko urtarrila\n*Alice’s Adventures in Wonderland* euskaratzeko ideia duela bi urte pasa sortu zen, eta urte t’erdi pasa da gauzatzen hasi zenetik. Egia esan, nire lehenengo asmoa Through the Looking Glass itzultzea zen, gehiago erakartzen ninduelako, baina arrazoi batzu izan zirela eta, Xabier Etxanizen aholkua tartean, hasieratik hasi behar zen, eta premiak lehenengo obra ekartzea eskatzen omen zuen. Bila aritu ondoren, azkenik lortu nuen jatorrizko edizio bat (liburu biak biltzen dituena, hain zuzen), eta bestelako lan batzuek astia utzi zidatenean itzultzeari ekin nion. Beranduago, hiru kapitulu edo euskaratuta neuzkala Eusko Jaurlaritzaren dirulaguntza bat jaso nuen eta horrek, noski, kemena eraberritu zidan lanarekin aurrera jotzeko. Esperientzia zirraragarria izan dela aitortu behat dut, eta horren berri emateko helburuz hasiko naiz historia piska bat egiten.\nOrain, liburuak izen berri bat dauka euskaraz, Aliceren Abenturak Lurralde Miresgarrian, eta ahal dela izen hori erabiliz aipatuko dugu. Liburuaren egilea, jakina denez, Lewis Carroll ezizenez ezagutzen dugun Ch. L. Dogson jaun apeza (1832-1892) izan zen, eta liburua 1865. urtean argitaratu zen lehen aldiz.\n2. Zer da Alice in Wonderland?\nBaina, zer da Aliceren Abenturak Lurralde Miresgarrian hau? Egia esan, era guztietako saiakerak idatzi dira liburu honen gainean, eta ez ditugu hemen deskubrituko. Laburbilduz, esan dezagun hasteko haur liburu bat dela, Alice Liddell neskari idatzitakoa hain justu ere, ibaian zehar egindako txango batean kondatu zionaren bertsio idatzia eta borobildua; horregatik, ez da oso ondo ulertzen zer esan nahi duen Anjel Lertxundik jatorriz helduentzat idatzia izan zela dioenean:\n«Eta sarritan baino sarriagotan nahiz egileak jende helduarentzat idatzi, haurrak bere egiten du literaturaren historian zehar agertzen den zenbait obra. Carroll Lewis-ek ez zuen haurrentzat idatzi bere «Alizia»...» (Haur literaturaz, Iturriaga Saila. Erein)\nNormalean, Gulliverren bidaiak, edo Lertxundik berak geroago aipatzen duen Moby Dick izaten dira horren eredutzat jarri ohi direnak.\nBigarrenez, tituluan bertan azaltzen denez, abentura liburua da: ametsaren baliabide ezaguna dela medio, Lurralde Miresgarrian sartzen da Alice, dena aldrebestuta dagoen eroen mundu batean, eta han gorabehera ugari gertatzen zaio.\nGainera, Lurralde horretan aurkitzen dituen pertsonaia gehienak animaliak dira, alegi egileen tradizioari jarraikiz; beste talde handi bat poker karta pakete batek osatzen du, eta gizaseme bakar bat dago: Sonbreirugilea.\nBaina pertsonaia hauek antropomorfoak dira, gure mendeko marrazki bizidun ezagunenetan bezalatsu, eta hortaz kontzepzio mota horren aintzindaritzat hartua izan da Carroll, onerako zein txarrerako; eta alderdi hau aipatu dugunez gero, aitortu egin behar da bestalde zeregin horretan erantzunkizun handia izan duela John Tenniel-ek, jatorrizko edizioari marrazkiak (grabatuak, hobe esanda) jarri zizkion gizonak. Grabatu haiek gorputz bakar bat osatzen dute testuarekin batera, eta gainontzeko edizio garrantzitsu guztien prestatzaileek hala ulertu dute.\nBeste ezaugarri bat, hau beharbada gure ikuspuntutik zailen antzematen dena, idatzia izan zen garaiko zenbait elementuren parodiatzea da, hala nola garaiko nesken heziketa arrazionalista, poema batzuren aldrebesketak, bere gizarteko pertsonaia paradigmatiko batzu, eta abar.\nAzkenik, inportantea da azpimarratzea liburu hau ez zela idatzi, gure uste apalez, irakurtzeko, ozenki kondatua izateko baizik. Gure tesitxoa bermatzera datozen datuak oso adierazgarriak dira: sintaxi sinplea, esaldi koordinatu ugari eta inguru narratibo minimoa elkarrizketaren nagusitasunaren aurrean. Adibide bat jar dezagun:\nBihotzetako Erregea eta Erregina beren tronoan eserita zeuden haiek iritsi zirenean, inguruan jendetza handia zeukatela: era guztietako txoritxo eta piztitxoak, eta baita karta pakete osoa ere; Xota haien aurrean zegoen, kateaturik, alde bakoitzean soldadu bat begira zeukala; eta Erregearen ondoan Untxi Zuria zegoen, esku batean tronpeta bat eta pergamu erroilu bat bestean. Aretoaren erdi-erdian mahai bat zegoen, eta honen gainean tartaz betetako azpil handi bat; oso itxura ona zeukaten, eta Alicerengan gose handia eragin zuten ikusi eta berehala: «epaiketa bertan behera utzi», pentsatzen zuen, «eta hamaiketakoarekin hasi nahi nuke!». Baina horretarako aukera handirik ez zegoela zirudien, eta beraz bere inguruko guztiari begiratzen hasi zitzaion denbora pasatzeko.\n3. Euskal bertsioak\nPasa gaitezen orain ikustera zein den Alicek euskal munduan daukan tradizioa. Alde batetik, bada komiki baterako egindako bertsio bat, Satrustegik moldatua eta Etorkizuna/Abadía de Montserrat argitaletxeak publikatua. Baina agian ezagunena 1979an Hordagok bere «Tximista» sailean ateratako Alizia Herrialde Harrigarrian izenekoa da, nahiz eta zoritxarrez itzultzailearen izena ez den zehazten.\nLiburuxka hau bertsio laburtu bat da, seguruena gazteleratik ekarria. Jatorrizko bertsioaren poema gehienak ezabatuak izan dira, eta hamaika kapitulutan geratu da. Hala ere, liburuak izan zuen bere funtzionaltasuna «Tximista» bildumaren barruan, eta ondo moldaturiko euskaraz itzulia dago, nahiz eta huts nabariren bat edo beste izan (esaterako, Grifo hitzerako, hau da, ‘alegiazko animalia, erdia arrano eta beste erdia lehoia’ iturri aukeratzea).\n4. Bertsio berriaren aldaerak\nGuk ekarritako bertsioa, aldiz, osoa da, lehen edizioko testua eta bigarrenean gaineraturiko zenbait gauzatxo bilduz, eta goian aipatutako tradizio urri hori zertxobaitean apurtzera dator.\nLehenengo eta behin, titulua. Kontzienteki egindako aukera batzu aldentzen dira tradizio horretatik: hasteko, protagonistaren izena bere horretan utzi da, «Alice», alde batetik jatorrizko izena errespetatu behar delakoan gaudelako, eta gainera ez dugulako uste gaurregungo haurrek aparteko problemarik izango dutenik hitz hori behar den bezala ahoskatzeko. Gero, «Abenturak» hitza ere tartekatu da, honetan ere jatorrizkoari segituz; hitz hau, gaztelaniazko itzulpenean ezik, sartu egin da Europako bertsio inportanteenetan: alemaneraz, *Alice’s Abenteur im Wunderland; italieraz, Le Avventure d’Alice nel Paese Meraviglie; frantsesez, Les Aventures d’Alice au Pays del Merveilles*. Eta azkenik, «Herrialde Harrigarria»ren ordez «Lurralde Miresgarria» proposatu dugu, izen hori egokiagoa iruditzen zaigu, eta moldatzea ohitura kontua delakoan.\nBerrikuntza guzti hauen artean problematikoena, dudarik gabe, protagonistaren izenarena da, batez ere deklinabide kasuekin erabiltzen denean. Honetaz ezer erabakirik ez dagoenez, homogeneoagoa iruditu zaigu jatorriz arau fonetikoa dena grafiari aplikatzea; hortaz, «Alice» hitzaren azken grafema bokalikoa denez, aintzat hartu dugu deklinabidearekin jokatzean: Alicek, Aliceri, Aliceren, eta abar. Hau, noski, arazo ortografikoa besterik ez da, eta irakurtzean [álisi, álisen] eta horrela irakurri beharko dira.\n5. Itzulpen arazoak\nOrain saiatuko gara liburuan zeharreko gainontzeko arazoak aztertzen.\n5.1. Maila fonikoa\nMaila honetako arazo nagusiak hitz jokuak dira. Hauetariko batzu itzuliezinak dira. Adibidez: *‘Do cats eat bats? Do cats eat bats?’ and sometimes, ‘Do bats eat cats?’* (1. kap.).\nBeste batzutan, itzulpena nahiko errez ateratzen da:\n‘I had not!’ cried the Mouse, sharply and very angrily. ‘A knot!’ said Alice always ready to make herself useful,…\n– Astakiloa! —oihu egin zuen Saguak, lazki eta oso asaldaturik. – Korapiloa! —esan zuen Alicek beti laguntzeko prest...\nEta askotan erdibide bat hartu behar izan dut: «A Caucus-Race and a Long Tail» (3. kapituluaren titulua), euskaraz ez da «buztana» eta «ipuina» batera adierazten duen hitzik, eta hortaz aukeratu dudan titulua «Batzorde-Lasterketa eta Buztan-Ipuin Luzea».\nBeste kasu bat: seigarren kapituluaren amaieran Cheshire Katuak zera galdetzen dio Aliceri: Did you say pig, or fig?, eta aukeratutako itzulpena hauxe da: Esan duzu zerria ala zorria?, baina noski, honek hautaketa lexiko bat suposatzen du, eta testu osoan zehar «zerri» agertuko da, eta inoiz ez «txerri».\nBaina, dudarik gabe, alde honetatik zailtasun gehien eskaintzen duen kapitulua bederatzigarrena da. Bertan, Dortoka Faltsuak azaltzen die Alice eta Grifoari nolako heziketa jaso zuen itsaspean, baina hitz egiten ari dela, hitzen soinuetan aldaketa txiki batzu eginez erabateko aldaketak lortzen ditu esanahi aldetik. Hona zati bat:\n‘What was [the regular course]?’ inquired Alice. ‘Reeling and Writhing, or course, to begin with’, the Mock Turtle replied; ‘and then the different branches of Arithmetic - Ambition, Distraction, Uglification, and Derision’.\n– Zer zen hori [ohizko ikasturtea itsaspean]? —galdetu zuen Alicek. – Irakutzen eta irazten, noski, hasteko —erantzun zuen Dortoka Faltsuak: eta gero Aritmetikaren adar desberdinak… Behiketa, Konketa, Ederketa eta Sariketa.\nIkusten denez, zerbait galtzen da euskal bertsioan, ohitura faltagatik edo, alegia.\n5.2. Maila morfosintaktikoa\nJadanik aipatuta dago goian testu honek daukan koordinaziorako joera; horrezaz gain ez da problema handirik izan maila honetan, ez bada euskara eta ingelesera orohar hartuta bereizten dituzten ezaugarriak. Horien artean aipatu beharko litzateke euskararen izaera aglutinantea eta horrek suposatzen duen eragozpena jatorrizko testuko kurtsibaz aldatzeko, esaterako. Jakina denez, testu horrek badu hitz ugari kurtsibaz agertzen dena, horien gainean atentzioa deitzeko edo. Adibide batzu:\nWhat will become of me? / Zer izango da nitaz? (4. kap.) Oh, don’t bother me / O, ez nazazu nazkatu (6. kap.)\nBeste alde batetik, jeneroaren arazoa daukagu. Teoriaz euskarak ez du jenero gramatikalik, baina hiztunen buruan badirudi jeneroak garrantzia baduela beste arlo batzuetan. Esaterako, animalien pertsonifikazioak egiten direnean, zein da beren jeneroa? Adibide bat:\n(Alice Beld+arrarekin ari da hizketan) I can’t explain myself, I’m afraid, sir.\nEzin naiz esplikatu, sentitzen dut, jauna.\nBeraz, jatorrian bezala itzuli dut, gaztelaniaz (gure erreferenterik hurbilenaz) andrea litzatekeela jakin arren.\n5.3. Maila semantikoa\nMaila honetan kokatu beharko litzateke hautaketa lexikoa; bat aipatu dugu lehenago: «zerri» jarri beharra «zorri»-rekiko hots kidetasunagatik; baina badira gehiago; «zerri» hori hasieran haur bat balitz bezala ari da kulunkatzen, baina geroago jakingo dugu «zerri» bat zela, eta beraz aipatzen den bakoitzean «haur» esan beharrean «ume» esan behar izan da.\nBeste kasu bat aipatzearren, liburuko pertsonaia batzu naipeko kartak dira, eta horietariko batek, «The Knave», tratamendu berezi bat jaso du. Guztien artean aukeratu dena «Xota» izan da, era horretara bigarren irakurketa bat egiteko aukera emanez: noski, hau [xóta] irakurri behar da, pokerreko kartei dagokienez, baina [sóta] irakurriko duenik ere ez da faltako, eta horrek ezagunago dugun naipera hurbilduko du irakurlea.\nAipatuko dugun azkeneko kasua 10. kapituluan dago. Horren titulua, ingelesez «The Lobster Quadrille» izan da, hau da, «Otarrainaren kontradantza»; baina kapitulu berean agertzen den Tennielen grabatuari begiratuta konturatuko gara ez dela otarrain bat, abakando bat baizik, orriken antzeko hankek erakusten dutenez. Orduan nori kaso egin, egileari ala marrazkigileari? Nere erizpidea izan da marrazkigileari jarraitzea, testuaren ondoan grabatu hori joango den aldetik.\n5.4. Maila pragmatikoa\nMaila honetan aipatuko ditugu eskakizun komunikatiboak eta lojika nahastetik Carrollek ateratzen dituen joku ugariak; hauek ez dute zailtasun handirik eskaintzen itzultzeko orduan:\n– Zer esan nahi duzu horrekin? —esan zuen Beldarrak gogorki—. Esplika zaitez!\n– Ezin naiz esplikatu, sentitzen dut, jauna —esan zuen Alicek—, ni ez naizelako neu, ikusten duzunez.\n– Nik ez dut ezer ikusten —esan zuen Beldarrak. (5. kapitulua) (Alice Dukesarekin ari da)\n– …Badakizu lurrak hogeita lau ordu ematen dituela bere buruaren inguruan jiratzen…\n– Buruaz hitz egiten ari dela —esan zuen Dukesak—, burua moztu iezaiozue! (6. kapitulua)\nEdo hainbeste eta hainbestetan aipatutako adibide famatua:\n– Esango zenidake, mesedez, norantz jo beharko nukeen hemendik joateko?\n– Hori, noraino iritsi nahi duzunaren arabera dago neurri handi batean —esan zuen Katuak.\n– Ez du axola handirik nora... —esan zuen Alicek.\n– Orduan berdin duzu zein bidetatik joan —esan zuen Katuak.\n– ...norabait iritsiz gero —gaineratu zuen Alicek argibide modura.\n– O, ziur lortuko duzula —esan zuen Katuak— nahikoa ibiltzen bazara soilik. (6. kapitulua)\n– Hartu te piska bat gehiago —esan zuen Martxoko Erbiak oso serioski.\n– Oraindik ez dut ezer hartu —erantzun zuen Alicek mindu doinuaz—, beraz ezin dut gehiago hartu.\n– Esan nahiko duzu ezin duzula gutxiago hartu —esan zuen Sonbreirugileak—; oso erraza da ezer baino gehiago hartzea. (7. kapitulua)\nEta asko eta askoz gehiago luza zitekeen zerrenda.\nKonklusio bezala, eta bukatzeko, haur literaturaren klasiko honen edizio berri hau haur ala helduentzako den galdera planteia liteke, eta erantzuna ez da argigarria izango: guztientzat. Haurrentzat, beti sentituko dutelako halako xarma berezi bat neska lojiko eta era berean inozo horren aurrean; helduentzat, ongi idatzitako haur liburu bat literaturaren historiara inolako adjektiborik gabe pasatzen delako, benetako literatura delako, alegia.\nBi mutur horien artean problematxo bat sortu zait edizioari azken ukituak egiteko orduan: merezi al du liburua itzultzailearen oharrez betetzeak? Berriz ere, bai eta ez. Ez, horrelako oharrek astunegi bihurtzen dutelako liburua; bai, euskal irakurlegoa ezin delako utzi liburu garrantzitsu hau ulertzeko beharrezko diren hainbat klaberik gabe. Beraz, erdiko bidea berriz ere: oharrak bai, baina behar-beharrezkoak bakarrik.\nEta amaitzeko, beti bezala, irakurlearena da azken hitza, nire azalpen luzeegi hau irakurtzeko pazientzia izan badu behintzat.


"Egungo gizartean arrazoia izan baino, arrazoiarekin ateratzea da garrantzitsuena" - Diario de Noticias de Navarra\n"Egungo gizartean arrazoia izan baino, arrazoiarekin ateratzea da garrantzitsuena"\nharri fernández/rubén plaza 27.05.2020 | 01:38\nJuan Kruz Igerabide idazlearentzat aforismoak "pentsamenduarekin jolasteko" formulak dira. Joan den astean, autoreak Alberdania argitaletxearekin 'Noiz arte arrazoi' kaleratu zuen, genero honi eskainitako laugarren obra\nJuan Kruz Igerabide idazlearentzat aforismoak "pentsamendurarekin jolasteko" formulak dira. Joan den astean, autoreak Alberdania argitaletxearekin 'Noiz arte arrazoli' kaleratu zuen, genero honi askainitako laugarren obra\ndonostia – Zure aforismoen artean honako hau topatu dut: "Idatzi, ea zer gertatzen den". Hori al da orri zuriaren aurrean pentsatzen duzuna?\n–Bai. Idatzi beharrekoa aldez aurretik pentsatu eta programatzen duzu, baina azkenean orriaren aurrean jar-tzen zarenean hitzak agintzen du. Horrek zerikusia du, noski, bakoitzaren barne egoerarekin, baina hitzak agintzen du. Oteizak esaten zuen ume bat bezala jartzen zela hitzak bata bestearekin lotzen hasten zenean, jakin gabe horrek guztiak zer esan nahiko zuen.\nHurrengoak horrela dio: "Idatzi, ez efektuaren esklabo, efektuaren liberto gisa baizik".\n–Idazleen artean eta, oro har, idazterako garaian irakurlearengan efektu bat bilatzen da. Baina horrek esklabo bihurtzen bazaitu, idatzitakoak ez du funtzionatuko. Hortik askatu egin behar duzu, nahiz eta, azken finean, norbaitentzako idazten duzun. Esaten da beti irakurle birtual bat izaten dela idazlearen buruan, baina horrek eskuak lotzen badizkizu erreka geldiarazten saiatzea bezala izango li-tzateke.\nLaugarren aforismo liburua da 'Noiz arte arrazoi'. Zer egiten zaizu erakargarri?\n–Pentsamenduarekin jolastu edo sartu-irtenak egiteko modu egokia iruditzen zait. Jakina, pentsamendu sistematikoak eta elkarrekin lotutako pentsamenduak filosofiak etengabe landu ditu. Lehenengo filosofoak ia-ia aforismo egileak, aforistak izan ziren, Heraklito eta Demokrito , kasu. Platon eta, bereziki, Aristotelesekin sortu ziren pentsamendu sistematiko handi horiek. Baina, hor jarraitu du generoak etengabe gaur egun arte.\nKontatu izan duzu Hipokratesen aforismoekin maitemindu zinela genero honekin.\n–Ezagutzen nituen, bai, baina Hipokratesen itzulpen bat egin nuelako sartu nintzen aforismoen munduan; txundituta geratu nintzen. Testu sintetikoak egiteko joera izan dut beti, haikuak esaterako. Itzulpenean ari nintzela konturatu nintzen generoak aukera asko eskaintzen zituela eta oso gustura lantzen dut.\nAforismoen idazketa ariketa aktiboa da zuretzat? Alegia, orri zuriaren aurrean esertzen zara edo, ai-tzitik, otutzen zaizkizunean oharretan idazten dituzu gerora lantzeko?\n–Nire kasuan behintzat oharrak erabiltzen ditut. Orain mugikorrekin errazagoa egiten zait, lehenago paper muturrak betetzen ibiltzen nintzen, edozein bazterretan; autoa gelditu eta oharra hartzera! (barreak). Liburu hau egiteko uda osoa pasa nuen etxean nituen paper mutur guztiak ordenatzen. Asko geratu zaizkit bidean.\nBeste liburu batentzako, akaso.\n–Bota ere egin behar dira (barreak). Gehienak bota egin behar dira, norberarentzat bakarrik direlako erakargarriak; irakurle birtual horrengan pentsatu behar duzu. Den-dena ez zaio interesatuko, seguru asko. Orain telefonoan edozein momentuan apuntatzeko aukera duzu. Nire sistema hori da. Horiekin, eseri eta forma emateko garaian, askotan, hitz baten bila denbora piloa pasatzen dut, bueltaka eta bueltaka. Aforismo asko liburuetatik kanpo geratzen dira behar dudan hitza topatu ez dudalako; egunen batean etorriko da edo ez (barreak).\nAforismoak pentsamenduaren jolasak direla diozu, baina saiakera oso laburrak ere badira.\n–Oso laburrak, bai. Nire kasuan aforismo batzuk kanpoan geratu dira garapen bat behar zutela pentsatzen nuelako, eta garatzerakoan orrialde erdia hartu dutelako. Saiakerari gonbita egiten dio aforismoak. Gainera askotan, kontrakoa esateko probokazio moduko bat da, enbido moduko bat: nik hau esaten dut eta zuk kontrakoa, ñabardurak ez dira amaitzen. Beste idazleek idazten dutenarekin jolasean ibiltzen naiz, haien aforismoren batetik nik neurea egiten dut. Baina batzuetan topatzen dituzun zenbait aforismorekin berehala konturatzen zara ezin direla ukitu, unibertsalak direlako. Karlos Linazasorok badu bat izugarria eta ukitu ezin dena: "Ni ere, gauzak asko aldatzen ez badira, egunen batean hil egingo naiz".\nTwitter al da gaur egun aforismo iturri nagusiena?\n–Twitter horretarako aukera polita da. Halere, nik ez dut erabiltzen. Ez naiz sare sozialetan gehiegi ibiltzen baina Facebookeko kontua badut, bere garaian norbaitek gonbidapen bat bidali zidalako. Aforismoak, bere motxean, badu horrelako harrizko izaera bat; aforismoa motza da, baina harri bat bezala geratu egin nahi du. Twitterren eta Facebooken haizeak aise eramaten ditu, ordea.\nSare sozialetan galdu egiten dira, beraz.\n–Pentsamendurako eserialdi eder bat behar da, ez idazleak iraun dezan, baizik eta pentsamenduak berak iraun dezan. Sare sozialek ez dute hori ahalbidetzen, bertan oso pentsamendu arina garatzen baita; baina ez Calvinok zioenaren bidetik, baizik eta arinkeriari leku egiten zaiolako. Egia da oso gauza interesgarriak ere aurki daitezkeela. Sartzen naizenean, aforismo eta poema bila ibiltzen naiz eta ederrak topatzen ditut; gustatzen zaizkidanak hartu eta jaitsi egiten ditut, hegan joan ez daitezen.\nLiburuaren izenburua Adam Zagajewskiren aforismo batetik hartu duzu. Hori da hurrengo galdera: noiz arte izan dezakegu arrazoi?\n–Bi erantzun daude, Zagajaweskiren zentzuan eta zentzu orokorrean. Zagajaweskik "Aforismoak, ados. Baina noiz arte izan dezakegu arrazoi?" dio aforismoaren bidea itxiz, baina nik erantzun egin diot: "Halakoak idazten hasi aurretixe arte". Arrazoiak ez du aforismoa mugatzen. Aforismoa arrazoiaren munduan dabil baina etengabe hanka atera-tzen du, hondartzan gaudenean oina uretan sartzen dugunean bezala, probatzeko asmoarekin. Bestalde, noiz arte izan dezakegu arrazoi? Kontrako arrazoia aurkitu arte, zalantzarik gabe (barreak), eta arrazoia iristen ez den lekura arte.\nBadirudi egungo gizartean arrazoia izatea garrantzitsuena dela, adibidez, lehen aipatzen genuen Twitterreko mundu horretan.\n–Izan baino, badirudi arrazoiarekin ateratzea dela garrantzitsuena. Politikan ikusten da eta baita epaiketetan ere, eta hori sakratua izan beharko lukeen zerbait da: arrazoia nork du? Horrek, hasteko, arrazoia erabat prostituitu egiten du. Nik aforismoetan ez dut arrazoiaz haragoko zerbait planteatzen, beheragoko zerbait baino.\nKoldobika Jauregik egin ditu liburuko ilustrazioak.\n–Irudiak zoragarri gelditu dira. Irudien bidez egindako aforismoak dira, azken batean. Esan behar dut bion artean badaukagula oso estetika ezberdinetatik abiatzen den elkar-ulertze bat; badago konexio bat. Ea azala egingo zidan eskatu nion eta berebiziko irudi piloa bidali zizkidan. Emozioa antzematen da irudietan. Koldobikak ere arrazoiaren mugak planteatzen ditu, ukitu surrealista batekin.\nAforismo hauekin gai asko landu dituzu, baina ez dituzu sailkatu.\n–Gauzak sailkatzeko joera bat badago, bereziki unibertsitatetik datorrena. Baina jubilatu nintzenetik kontu hori utzi dut (barreak). Aforismoak gutun azaletan eta paper-muturretan pilatuta dituzunean, gero nola antolatu? Ez ditut jaso ditudan ordenan antolatu; nolabait, konexio baten arabera izan da. Konexio arrazional bat baino gehiago, erritmo kontua izan da. Agian, batzuetan, gizarteari buruzko hamar aforismo egongo dira segidan, arnasak hori eskatzen zidalako; baina gero, agian, badator jainkoari buruzko bat, gero arteari buruzko beste bat... Liburuari errekaren bidearen antzeko forma eman nahi izan diot.\nIdazteko prozesuari buruz, literaturari eta poesiari buruz ere badira zenbait aforismo.\n–Aforismoari berari buruz ere badira, aforismo meta-aforistikoak dira (barreak). Normalean aforismoak idazten dituztenek, aforismoari berari buruzko gogoeta egiten dute eta oso gauza ederrak ikusten dira. Tartean etortzen zaizkit horrelakoak, zertan ari naizen pentsarazten didatenak. Zergatik kentzen ditut batzuk eta besteak utzi? Horrek, barru barruan aforismoa erabiltzeko modu bat eta aforismoen hala-moduzkoa definizio bat eskatzen du, eta horiek idazten joan naiz. Liburuaren amaieran, gainera, aforismoaren historia azaldu nahi izan dut, zenbait ezaugarri aipatuz.\nAforismoak baieztapen laburrak dira. Nola uste duzu irakurri behar direla, denak segidan, ala bata eta bestearen artean hausnarketarako lekua utzi behar da?\n–Nik irakurri izan ditudanean, pixkanaka irakurri izan ditut, sortaka. Apaletan leku berezi bat daukat aforismo liburuentzako eta tarteka hartzen dut baten bat zatitxo txikiren bat irakur-tzeko. Halere, liburu berriren bat dudanean sortaka irakurtzen dut; oso laburra baldin bada nobelatxo bat bezala ere irakurri izan dut; gerora itzuli egiten naiz. Batzuetan aforismoak aukeratu egiten ditut. Idazleak bere sentsibilitatetik idazten ditu, sentsibilitate asko erabiltzen ditu, eta horietatik irakurle batengan batzuk edo askok interesa sortzen dute. Adibidez, zuri, kazetari gisa, idazteko prozesuari buruzkoak bereziki interesatu zaizkizu. Beste bati, auskalo zer egoera pasatzen ari delako, hiruzpalau aforismoek atentzioa deituko diote. Hau irakurtzeko beste modu bat da, niri izugarri gustatzen zaidana. Klasikoetan ere egiten dut, zatitxo bat irakurtze hori. Biblian esaterako, badituelako aforismoaren antzeko testu zoragarri batzuk; poesiarekin ere egiten dut... Barruak eskatu ahala egiten den zerbait da.\nAipatu duzun bezala, liburua 'Aforismoaren historia aforistiko laburra' deituriko atalarekin bukatzen da. Bertan, zenbait aforista aipa-tzen dituzu. Zein da guztietatik gehien maitatzen duzuna?\n–Maitatuena? Besteak haserretu egingo zaizkit (barreak). Nire lehen liburua atera baino lehenago, Lichtenbergekin lan luzea egin nuen, denbora asko eman nuen bere obra potolo batekin. Harekin beste inorekin baino denbora gehiago pasa dut, baina Nietzscherekin ere buelta asko eman ditut. Lec poloniarraren ziztadak, esaterako, izugarriak dira. Berarekin ez dut hainbeste denbora pasa, baina berebiziko marka utzi dit. Michel Foucault eta moralistak deitzen diren aforista horiek ere, nola esango nizuke, aforismoak idazten erakutsi zidaten. Erroma garaiko Marcial eta Juvenalek epigramak idazten zituzten, aforismoak baino zertxobait luzeagoak; Senecak eta Marco Aureliok badituzte aforismora hurbiltzen diren esaldiak... horiekin ere denbora asko pasa dut. Horiek irakurtzen dituzunean konturatzen zara 2.000 urte pasa ondoren pentsamenduaren kontuan behintzat ez dugula ikaragarri aurrera egin (barreak).\nHorrek klasikoen balioa frogatzen du.\n–Garai historiko batzuek hainbeste eman dute! Baina, Angel Erro poetak esaten duen bezala, "dena esana dago, baina ez nik" (barreak). Aforismo biribila da hori, ukitu ezin daitezkeen horietariko bat.\n"Pentsamendurako eserialdi eder bat behar da,\nez idazleak iraun dezan, baizik eta pentsamenduak berak iraun dezan"\n"Aforismoak, bere motxean, badu horrelako harrizko izaera bat; Twitterren eta Facebooken haizeak aise eramaten ditu, ordea"\n"Aforismoa arrazoiaren munduan dabil baina etengabe hanka ateratzen du, probatzeko asmoarekin"\n"Bizitzeko pizgarria behar baduzu, agian hilik zaude"\n"Oso eztia omen ur gazitan itotzea"\n"Hiria oihana da. Animaliak kaiolatan daude. Eta kaiolaz kanpo dabiltzala sinetsia dute"\n"Kapitalismoa bere burua suntsitzeko bidean dago, baina aurrena inguru guztian praktikatzen ari da"\n"Elkarrekiko maitasuna txori bat da, hegan eusten dion aireak noiz huts egingo"\n"Zehaztu behar denean agertzen da filosofiaren tragedia"\n"Izatez libre gara baina ez liberatu"\n"Balio sendotan oinarritutako gizarteek hainbat balio alde batera utzi ohi dituzte"\n"Sentitzen ez dena sentitzera iritsi, zerbait desberdina sentitu nahirik"\n"Benetako musu batek petalo baten ukitua du eta odolaren taupada"\n'Noiz arte arrazoi' liburuko hamar aforismo\nHerri Txiki programa Urdazubin.\n52 hartz daude Pirineotan, aspaldiko kopururik handiena.


Konpostegia inauguratu dute Bilbon, Bizkaiko lehenengo konpost-fabrika\nActualizado 2011/03/01 15:08:10 CET\nBILBO, 1 Mar. (EUROPA PRESS) -\nBizkaiko diputatu nagusi Jose Luis Bilbaok eta Bilboko alkate Iñaki Azkunak Konpostegia inauguratu dute gaur, Bizkaiko lehenengo konpost-fabrika. 14.000 metro koadroko azpiegitura berria berreskuratutako lursailaren gainean dago, hau da, hiriko hondakinak botatzeko erabilitako 20 bat urteko hondakindegi kontrolatuan. Egun, zigilatuta eta egonkortuta dago.\nFabrika horrez gain, beste txikiago batzuk ezarriko dira Bizkaiko eskualde ezberdinetan, eta era horretan, 2016. urterako, Bizkaian sortutako lehen hondakinen %4 (gutxi gorabehera 30.000 tona urteko) konposta egitera zuzendu nahi da.\nKonpostegian jasoko dira lorezaintzako hondakinak, biltegi handietako elikagaien biohondakinak eta bosgarren kontainerraren sistema pertsonalizatuaren bidez jasotako hiri-hondakinen frakzio organikoaren gaikako bilketatik jasotakoak. Funtziorako makina mugikorrak erabiliko dira: birringailua, iraultzeko makina eta bahea. Giza taldeari dagokionez, bost lagun arituko dira lanean: fabrikako buru bat, mekanikari bat eta bereizketarako hiru langile.\nKonposta egiteko prozesuari dagokionez, fabrikara iristen diren kamioiak datuak kontrolatzeko erregistratzen dira, eta hondakin berdeak eta biohondakinak uzten dituzte harrera-nabean dagokien lekuetan. Palaren laguntzarekin, materiala deskonprimitzen eta berrikusten da. Harrerako nabe berean, jasotako materialean dauden desegokiak kentzen dira.\nPalarekin hondakinak birringailu mugikorrera botatzen dira, eta han xehatzen dira nahi den tamaina lortu arte. Birrintzerakoan, materialen azalera dezente handitzen da, konpostaren prozesua erraztearren. Birringailutik irteterakoan, bereizgailu magnetiko batekin pasatzen dira, materialean egon daitezkeen osagai magnetikoak kentzeko.\nKonposta egiteko hondakinak ondo heltzea ziurtatzeko, material egituratzailea (hondakin berdeak) %75 behar da eta gehienez %25 biohondakinak (frutak, barazkiak, prestatu gabeko material organikoa eta abar). Biohondakinak egun berean tratatu behar dira, eta materiala jasotzekoz ona egunero garbitzen da.\nXehatutako eta nahastutako materiala palaren bidez uzten da prozesu-nabean pila eran. Astero pila bat osatzen da behar bezalako nahasketa-portzentajearekin. Behin pila osatuta, ura botatzen zaio hezetasun-maila egokia izan dezan. Deskonposiziorako eta konbertsiorako ardura duten bakteriek behar adina ura eta oxigenoa behar izaten dute.\nGeruzetan pilatutako material xehatuarekin berehala hasten da konposta egiten, eta pilaren tenperatura gehitu egiten da. Osagai organikoak deskonposatzen hasten dira. Pila bakoitzari hilero, eta konposta-prozesuan, hiru aldiz bira ematen zaio palarekin; era horretan, materiala ez trinkotzea eta berriro nahastea lortzen da, arnasteko bide berriak irekiaz.\nGainera, prozesuan zehar galtzen joan den hezetasuna berreskuratzeko ura botako zaio modu kontrolatuan. Prozesuan heltzeko jarraitzen diren parametroak hauek dira: produktuaren tenperatura eta hezetasuna.\nLau hilabete heltzen egon ondoren, pila ondo helduta egongo da. Tratamenduko azaleran zehar "lekuz aldatzen" joango da, eta kolore ilunaren bidez identifikatuko da. Konposta-prozesuaren ondoren, zamaketari palarekin bahetzeko dagoeneko ondo dagoen materiala bahetu eta gorde egingo da, erabilera ezberdinetan erabiltzeko prest.\nBizkaiko Foru Aldundiak eta Bilboko Udalak hitzarmen bat sinatu zuten 2010eko abenduan, 2016. urtea baino lehen isurpen gordinak zero izatea bermatze aldera. Bizkaiko hiri-hondakin guztiak behar bezala tratatuko dira hondakinak kudeatzeko hierarkiaren arabera: berriz erabiltzea, birziklatzea, balorizazioa eta erabat deuseztatzea, ez isurtzearren.\nTestuinguru horretan, Deustun ezarriko da hiri-hondakinen zati organikoa gaika biltzeko zerbitzua, bosgarren kontainer pertsonalizatuaren sistemaren bitartez. Gaikako bilketaren sistema esperientzia pilotu moduan ezarriko da. Gaikako bilketa esperimentalaren emaitzak aztertzen direnean, pixkanaka Bilboko eta Bizkaiko gainerako lekuetara hedatuko da.\nKontainerretan jendeak bere borondatez botatzeko sistema abian jartzen denean, Bilboko Udalak, Bizkaiko Foru Aldundiaren lankidetzarekin, kontainer marroiak jarriko ditu. Gaikako bilketaren programa hasteko, zerbitzuaren berri emango da, eta borondatezko pertsonen errolda egingo da gaikako bilketarako beharrezko prestakuntza nahiz materialak emateko. Hondakin horiek Artigaseko konpost-fabrikara eramateaz Bilboko Udala arduratuko da.


Gaur, Donostia Kulturak, udazken honetan Victoria Eugenia Antzokiak (Club Aretoa barne), Antzoki Zaharrak, Egia K.E.ko Gazteszenak, Lugaritz K.E.ko Imanol Larzabal aretoak, Larratxo K.E.-k eta Intxaurrondo K.E-k eskainiko duten heldu eta haurrentzako arte eszenikoetako programazioa aurkeztu du.\nDonostia Kulturak eta Donostia 2016k udazkenerako elkarrekin programatutako 6 kontzerturen berri eman dute\nDonostia Kulturak eta Donostia 2016k Elkarrizketak bere ildoaren baitan elkarrekin programatutako 6 kontzerturen berri eman dute gaur. Sarrerak salgai daude jada Antzoki Zaharreko eta Victoria Eugenia Antzokiko leihatiletan, hala nola donostiakultura.eus/sarrerak webgunean.\nDonostia Kulturak kultur etxeetako 2016-2017 ikasturteko ikastaro eskaintza aurkeztu du gaur goizean, uztailak 11. 600 ikastaro baino gehiago izango dira aukeran eta matrikulatzeko epea 2016ko irailaren 13tik 27ra egongo da zabalik.\nAlbiste honetan Donostia Kulturako guneen udako ordutegiak bildu ditugu. Kontrakoa esaten ez den bitartean, ordutegi hori ekainaren 20tik irailaren 6ra izango da, biak barne.\nSurfilmfestibal 14ko programazio osoa aurkeztu da\nSurfilmfestibal 14ko programazio osoa aurkeztu da gaur goizean. Aurreko edizioetan bezala urteko film labur eta luze entzutetsuenak izango dira ikusgai eta horrez gain hainbat ekitaldi paralelo.\nDonostia Kulturak datorren udan Victoria Eugenia Antzokiak (Club Aretoa barne) eta Antzoki Zaharrak eskainiko duten helduentzako antzerki, dantza eta musika programazioa aurreratu du.\nOrduak baino ez dira falta hiriko kaleak herritarrek herritarrentzako antolatutako jarduerez betetzeko, izan ere, maiatzaren 20, 21 eta 22an Donostia Kulturak eta Donostia 2016ek eragileekin antolatutako Olatu Talka jaialdiak hiria hartuko du. Hiru egunetan zehar 200 jardueratik gora izango dira: antzerkia, dantza, erakusketak, kirola, musika, tailerrak, zinema... eta Slow Jaialdiarekin amaituko da.\nBenito Lertxundiri emango dio Donostia Kulturak 2016ko Adarra Saria\nEkainaren 21ean, Musikaren Nazioarteko egunean, Victoria Eugenian 20:00etan izango den ekitaldian jasoko du Benito Lertxundik 2016ko Adarra Saria. Sarrerek 22 euro balio dute eta ohiko kanalen bidez erosi ahal izango dira: Donostia Kultura Sarrerak (Internet bidez) eta Victoria Eugenia eta Antzoki Zaharreko leihatilak.\n2001ean euskal kanten ikastaro bat abiatu zuten IZBEk (Intxaurrondo Zaharreko Bizilagunen Elkartea) eta Donostia Kulturak. 2002an ikastaro bukaera gisa, Lagunekin kantari programa sortu zen. 2016an, XV. edizioa burutuko da eta bertan egongo dira Antton Valverde eta Behi Bideko Andere Xuriak, besteak beste.


Francisco Franco y Bahamonde (Ferrol, Coruña, 1892ko abenduaren 4a – Madril, 1975eko azaroaren 20a) espainiar militar eta diktadorea izan zen.\nFrancisco Francoren esanakAldatu\n«Zapaltzen ari garen lur hau, lehendakari jauna, Espainiako lurra da, prezio gorenean hartua eta diru garestienez, espainiarrek isuritako odolaz, ordaindua delako... Arbuiatu egiten dugu atzera egiteko ideia, jakin baitakigu Espainia dagokion aldea menderatu eta bere agintea Marokon inposatzeko moduan dagoela.»\nFrancok Marokon, Miguel Primo de Rivera diktadorearen aurrean eginiko hitzaldia, 1924ko uda.\nElkarrizketa Francori, 1936ko uztailaAldatu\nElkarrizketa honen iturria: Díaz Plaja,F.: Historia 16.\nFranco jeneralak irabaziko duela dio behin eta berriro.\n-Espainiar erdiak hil beharko dituzu?\nIrabazi egingo dut, kosta ahala kosta.\n-Etsitako gizon bat.\nGure berriemailea Tangertik, asteartea. Tetuandik heldu berri naiz, Francisco Franco jeneralarekin, matxinatu espainiarren buruzagiarekin, elkarrizketa txundigarria izan eta gero. Haren kuarteletik irtetean, bi uste sendo izan ditut:\n1. Errepublika menpean hartzeko aukera du oraindik.\n2. Huts egiteko aukera ikusten badu, nazioarteko istilu larria sortzeko gogoa izango du.\nKolpeak helburuetan huts egin du eta orain, noiz arte jarraituko du sarraskiak? galdetu nion, eta berak, lasai-lasai, zera erantzun zuen: Ez da konpromiso edo su-etenik egongo, aurrera egiten jarraituko dut Madrilerako bidean. Aurrera egingo dut! -oihu egin zuen-, hiriburua hartuko dut. Espainia marxismotik gordeko dut, kosta ahala kosta. Ea gelditzeko garaia heldu ez bazen galdetu nion. Begiratu egin zidan, harrituta uste dut, eta zera esan zuen: Ez, ez da heldu. Zailtasunak izan ditut, baina aurrera egiten jarraituko dut. Laster, oso laster, nire tropek herrialdea baketu eta hori guztia (jeneralak eskuak Espainiarantz zuzendu zituen) ostatutxo baten moduko zerbait izango da.\nGaldera: Espainiar erdiak hil beharko dituzula esan nahi du horrek? Franco jeneralak burua astindu eta irribarre eszeptikoa erakutsi zuen, baina hau esan zuen: Berriro diot, kosta ahala kosta (...).\nGaldera: Zer egingo luke zure Gobernuak irabaziko bazenu?\nFranco jenerala: Diktadura militarra ezarriko nuke eta, gero, plebiszitu nazionala egingo nuke herrialdeak zer nahi duen jakiteko. Espainiarrak gogaituta daude politikaz eta politikoez. (...).\nGaldera: Nola lortu zenuen hainbeste denboraz Errepublikarekin kolaboratzea, itxuraz hain zintzo? (Franco Estatu Nagusiko buruzagia izan zen 1934an eta 1935ean)\nFranco jenerala: Errepublikak herriaren borondatea ordezkatzen zuela pentsatu nuen bitartean, benetan kolaboratu nuen.\nGaldera: Eta otsaileko hauteskundeek ez al zuten herriaren borondatea erakutsi?\nFranco jenerala: Hauteskundeek ez dute hori sekula erakusten. (...).\nGaldera: Baina nola baketuko duzu Espainiako sarraskiak aurrera egiten badu? Ez al duzu uste gerra zibil luze batek Errepublika suntsitu, Lur Gudarostea eta Itsas Gudarostea deuseztu eta komunismoari bidea zabalik utziko diola?\nFranco jenerala: Ez. Gudarosteak gerran eraikitzen dira. Benetako Espainiaren eta marxisten arteko borroka da hau (...).|News Chronicle, 1936ko uztailak 29}}.\nAzken aldaketa 31 uztaila 2018(e)an, 16:53(e)tan\nOrrialdearen azken aldaketa: 31 uztaila 2018, 16:53.


'Lingua Gaztea', Gaztea eta Mondragon Linguarekin ingelesa ikasteko ekimen entretenigarria — TUlankide MONDRAGON\n'Lingua Gaztea', Gaztea eta Mondragon Linguarekin ingelesa ikasteko ekimen entretenigarria\nMomentuko musikaz baliatuz, ingelesa ikasteko modu entretenigarria asmatu dute Gazteak eta Mondragon Linguak. Jolasa da helburua: musikak ingelesa modu entretenigarrian erakusteko aukera ematen baitu asmo honek. Gazteek gogokoen dituzten momentuko abestien esanahia landuz, hizkuntzaren esamoldeak kantuen bitartez ikasiz.\nHitzarmena Jon Lamarka, Gazteako koordinatzaileak eta Joseba Bartolome, Mondragon Linguako komunikazio arduradunak sinatu dute.\nLingua Gaztea, momentuko abesti ezagunen letrak oinarri hartuta ingelesa ikasteko ekimena, jarri dute abian Gazteak eta Mondragon Linguak.\nLankidetzari, Jon Lamarka Gazteako koordinatzaileak eta Joseba Bartolome Mondragon Linguako komunikazio eta marketing arduradunak hitzarmena sinatuz ekin diote. Gustura agertu dira biak hasitako bidearekin: EiTBko irrati gazteak eta ingelesa irakasten eskarmentu zabala duen akademiak ahaleginak batzeak emaitza onak izango dituela adierazi dute.\nAstero, hit baten letra aztertuko dute, eta kantu bakoitzeko ingeleseko esamolde bat ulertu eta ikasteko aukera eskainiko du tarteak.\nMondragon Linguak bere esperientzia jarriko du asmo honetan: "Ingelesaren irakaskuntza bizi, hurbila eta gizarteari lotuta izateko ahalegin ezin hobea dela deritzogu", dio Joseba Bartolomek.\nJolasa da helburua, izan ere musikak ingelesa modu entretenigarrian erakusteko aukera ematen du.


Atzerritarrentzako informazio-saioak - Bilbao Gazte\nAtzerriko etorkinak integratzeko alorrean gehien eragiten duen kontuetako bat atzerritarrei buruzko legediak ezartzen dituen espezifikotasunak dira. Legedia horren gaineko zalantzak argitzen laguntzeko, Bilboko Udalak herritarrentzako doako informazio-saioak antolatzen ditu aldiro, eta Biltzen-ek (Eusko Jaurlaritzako Integraziorako eta Kulturen arteko Bizikidetzarako Zerbitzua) ematen ditu. Laburbilduta, saioetan atzerritartasunari buruzko lege-kontu garrantzitsuenen gaineko informazioa ematen da, eta bertaratutako edonori bere zalantza eta egoerak adierazteko aukera ematen dion azken txanda batekin amaitzen da.\nZuzenekoak: Bilboko egoiliar diren etorkin atzerritarrak, atzerritarrei buruzko legediak zuzenean eragiten diena eta egoera erregularizatzeko eta mantentzeko egin beharreko eskakizunez informazioa izateko interesa dutenak.Laneko kontuengatik, familia loturagatik edo dena delakoagatik gai horietaz interesa duten bertakoak. Berebiziko garrantzia du etorkin jendearekin harremanetan dauden erakundeetan lan egiten duten profesionalen partaidetzak.\nZeharkakoak: Erakundeetan lan egiten duten profesionalak etorriz gero informazioaren efektu biderkatzailea ziurtatzen da baliabide horien erabiltzaileen artean.\nHerritar guztiak, nahiz eta saio horietan parte hartzen dutenen gehiengoa 35 urtetik beherakoa izan.\nEusko Jaurlaritzako Enplegu eta Gizarte Politiketako Saila – Familia Garapenerako eta Gizarte Garapenerako Zuzendaritza.\nBiltzen (Eusko Jaurlaritzako Integraziorako eta Kulturen arteko Bizikidetzarako Zerbitzua).\nEusko Jaurlaritzarekin ituna duten eta Aholku Sarea eratzen duten erakundeak: Caritas, CITE eta Gurutze Gorria.\nBost saio egin ziren San Frantziskoko Udaltegian:\nGuztira 112 pertsona joan ziren, 57 gizonezko eta 55 emakumezko.\nAtzerritarrengan eragina duten informazio zehatz, eguneratu eta egiazkoak errazteko asmoz, Bilboko Udalaren Berdintasun, Lankidetza eta Herritartasun Sailak Biltzenekin –Integraziorako eta Kultur arteko Bizikidetzarako Eusko Jaurlaritzaren zerbitzuarekin- lankidetzan, Atzerritartasuneko araudiari buruzko jendaurreko doako saio-multzoa osatu du. Jorratutako gaiak, besteak beste, hurrengo hauek izan dira:\n– Etorkinen eskubide eta betebeharrak.\n– Erregimen orokorra: egoiliarra izateko eta lan egiteko baimenak, ikasteko baimenak\n– Aparteko egoerak: sustraitzea, genero-indarkeria, arrazoi humanitarioak, agintariekiko lankidetza…\n– Familia birbatzea\n– Erregimen komunitarioa\n– Espainiako nazionalitatea eskuratzea\nAzaldutako alderdiak azaldutakoan, saio bakoitzean amaierako txanda bat dago bertaratuek dituzten zalantza eta egoerak jakinarazteko.\n2016an 5 saio egin dira:\nGuztira 189 lagun joan ziren (178 gizonezkoak eta 11 emakumezkoak).


Odei Jainaga. Argazkia: Basque Team\nBasque Team Fundazioko kirolariek Athletic Club taldeak Lezaman (Bizkaia) dituen instalazioetan hartuko dute ostatu, Faduran (Getxo) dagoen Basque Team Zentroan birmoldaketa lanak egiten diren bitartean.\nLehen bi atletak Lezaman dauden dagoeneko: Odei Jainaga xabalina jaurtitzaile olinpikoa eta Hamid Ben Daoud maratoilaria, Hassan Redad entrenatzaileak lagunduta.\nKirolarien bigarren multzoa urtarrilaren 10ean iritsiko da, bost surflarirekin, Ariane Ochoak, Janire Gonzalez Etxabarrik, Ruben Vitoriak eta Bitor Garitaonandiak ere bertan hartuko baitute ostatu, Basque Team Fundaziotik jakinarazi dutenez.\nTalde zuri-gorriak Basque Team-ekin lotutako akordioak ahalbidetu du fundazioko bekadunak Lezaman ostatu hartzeko aukera. "Athletic Club oso sentibera izan da Basque Team-en beharrizanekin, Lezaman hazten diren beheko mailetako futbolarien beharrizanekin bateragarriak diren gela eta zerbitzu nahikoak baititu", adierazi dute.


UPV/EHUko Gipuzkoako Campusak ingurumen jasangarritasunean aurrerapausoak emateko programa aitzindari bat jarri du abian - Info - UPV/EHU\nBiurteko pidaldarra Koldo Mitxelena bibliotekan\nInprimatu UPV/EHUko Gipuzkoako Campusak ingurumen jasangarritasunean aurrerapausoak emateko programa aitzindari bat jarri du abian\nUPV/EHUko Gipuzkoako Campusak ingurumen jasangarritasunean aurrerapausoak emateko programa aitzindari bat jarri du abian\nLehenengo argitaratze data: 2019/10/16\nJose Ignacio Asensio, Agustin Erkizia eta Juantxo Agirre. Argazkia: UPV/EHU\nMundu mailako Global Action Plan (GAP) GKEa Gipuzkoara iritsi da, eta BerrAktibatu+ programa ekarri du. Programa horren bitartez, herritarrak bizimodu aldaketan konprometitzea lortu nahi da, lurraldearen jasangarritasunean aurrerapausoak emateko. Hizpide dugun programa Aktibatu+ programaren jarraipena da. 2012-18 urteen artean egon zen indarrean Bizkaian, eta 4.000 etxek baino gehiagok, 112 udalerrik, 66 irakaskuntza zentrok eta 3 unibertsitatek hartu zuten parte; guztira, 57.000 pertsona baino gehiago engaiatu ziren.\nPrograma pixkanaka ezarriko da Gipuzkoan, 2019tik 2021era bitartean, bi ardatz edo lantalde paralelotan oinarrituta: unibertsitate komunitatea eta etxeak. Bere helburuak bat datoz Nazio Batuen 2030 Agendako garapen jasangarriko helburuekin.\nLehen urratsa, UPV/EHUn\nGipuzkoako Foru Aldundiko Ingurumeneko Zuzendaritza Nagusiaren finantzaketari esker, urri honetan jarriko da abian BerrAktibatu+ programa, eta 2019/20ko ikasturtea amaitu arte egongo da indarrean UPV/EHUko Gipuzkoako Campuseko hiru zentrotan: Informatika Fakultatea, Gipuzkoako Ingeniaritza Eskola eta Carlos Santamaría Zentroa.\nBizkaiko Campuseko lau zentrotan 2018/19ko ikasturtean aplikatutako metodologia arrakastatsuaren bidetik, Gipuzkoako Campuseko hiru zentrootan ekintza talde bana sortu da, irakaslez, ikerlariz, administrazio eta zerbitzuetako langilez eta ikaslez osatua. Elkarlanean ariko dira, ingurumen jasangarritasunaren arloan hobekuntza esparruak identifikatzeko (ura, mugikortasuna, energia, erosketa/hondakinak edo elikadura) eta ekintza errazak proposatuko dituzte helburu honekin: unibertsitate komunitatearen kontsumo ohiturak eta bizimodua aldatzea.\nHorretarako, hasierako auditoria egingo dute, zentroon egoeraren diagnostikoa beroietan landu asmo diren gaiak kontuan hartuta egiteko, eta ekintza eta komunikazio kanpainak diseinatuko dituzte zentro bakoitzeko pertsona guztien ohiturak hobetzeko. Programaren hirugarren fasean, beste auditoria bat egingo dute, kanpainen eragina zenbatesteko. Amaierako fasean, egindako lana ezagutzera emango zaio komunitate osoari, eta lortu diren emaitzen ebaluazioa egin, eta etengabeko hobekuntzarako ekintza gehiago proposatuko dira. Programa hau UPV/EHUko ingurumena eta osasuna kudeatzeko planaren (2019-2025) barnean dago.\nGainera, programa kudeatzeko eta ezagutarazteko estrategian elementu garrantzitsua da Aranzadi Zientzia Elkartearekin hasitako lankidetza, Gipuzkoan programa ezartzeko. Erakunde hori arduratuko da programa Gipuzkoan sustatzeko egingo diren jarduera guztiez, programa kudeatzea eta lankidetza sareak sustatu eta ezartzea barne.\nBerrAktibatu+ programa UPV/EHUko Carlos Santamaria Zentroan aurkeztu da. Bertan izan dira: Agustin Erkizia, UPV/EHUko Gipuzkoako Campuseko errektoreordea, Jose Ignacio Asensio, Gipuzkoako Foru Aldundiko Ingurumeneko eta Obra Hidraulikoetako diputatua, eta Juantxo Agirre, Aranzadi Zientzia Elkarteko idazkari nagusia.


FAIR SATURDAY FUNDAZIOAK “PENTSATZEKO IPUINAK” LEHIAKETAKO LEHENBIZIKO LIBURU DIGITALA AURKEZTU DU : Instituto de Minas de Barakaldo Minas Ikastetxea\nFAIR SATURDAY FUNDAZIOAK “PENTSATZEKO IPUINAK” LEHIAKETAKO LEHENBIZIKO LIBURU DIGITALA AURKEZTU DU\n400 gazte baino gehiagok parte hartu dute “Pentsatzeko ipuinak” ekimenean, arrazakeriari buruzkoa, Fair Saturday fundazioak Bilboko Udalaren kolaborazioarekin antolatua.\n“Pentsatzeko ipuinen” hirugarren edizioa da. Helburua da Bilbo eta Bizkaiko gazteen sormena sustatzea, haien izpiritu kritikoa hauspotzea gizartearen erronken aurrean, eta besteekiko enpatia soziala ereitea.\nArraza Bazterketaren Aurkako Nazioarteko Eguna bihar, domeka, martxoak 21, izango da. Horregatik, Fair Saturday fundazioak liburu bat aurkeztu du, “Pentsatzeko ipuinen” hirugarren edizioko 30 ipuin irabazleak biltzen dituena.\nLehiaketa hau gazteei zuzentzen die fundazioak, Bilboko Udalarekin, Athletic Club Fundazioarekin eta Seguros Bilbao-rekin lankidetzan. Helburua da Bilbo eta Bizkaiko gazteen sormena sustatzea, haien izpiritu kritikoa hauspotzea gizartearen erronken aurrean, eta besteekiko enpatia soziala ereitea.\nAurtengoan, Bizkaiko 24 ikastetxe baino gehiagoko 8 eta 23 urte arteko 400 gaztetik gora aritu dira ekimen honetan, aurten arrazakeria hizpide duena. Euren kontakizunen bidez, arraza-bazterkeria salatzen dute, kontzientzia sortzen dute eta konponbideak proposatzen dituzte.\nLiburuaren aurkezpena (estreinako aldiz bertsio digitalean) Bilboko Udaletxean egin da. Hauek egon dira bertan: Itziar Urtasun Lankidetza eta Bizikidetzako zinegotzia, Itxaso Erroteta Gazteria eta Kiroleko zinegotzia, Itziar Rubio Fair Saturday fundazioko operazioetako zuzendaria, José Manuel Ereño Seguros Bilbao-ko zuzendari komertziala, Galder Reguera Athletic Fundazioko proiektuko arduraduna, eta Idoia Herbas Minas BHIko zuzendaria (parte-hartze handiena izan duen ikastetxea), eta saritutako gazteak.\nGure zuzendaria aurkezpen honetara gonbidatua izan zen, aurreko ikasturtean gure ikasle askok parte hartu zitelako ekimen honetan eta horietako batzuk ere irabazleak izan zirelako


Plastikozko kable-guruinen fabrikatzaileak eta hornitzaileak - Txinako plastikozko kable-guruinen fabrika\nNylonezko kableetarako guruinetarako, gris zuria (RAL7035), gris argia (Pantone538), gris sakona (RA 7037), beltza (RAL9005), urdina (RAL5012) eta beste batzuk eman ditzakegu nahi duzun moduan.\nHausturaren aurkako nylonezko kable presak (metrikoak / Pg / G haria)\nKable-guruinak batez ere kableak ura eta hautsetik estutzeko, konpontzeko, babesteko erabiltzen dira. Oso erabiliak dira kontrol-taulak, aparatuak, argiak, ekipo mekanikoak, trenak, motorrak, proiektuak, etab., Besteak beste, gris zuriak (RAL7035), gris argiak (Pantone538), gris ilunak (RA 7037) eskaintzen dizkizugu. ), beltza (RAL9005), urdina (RAL5012) eta beste kolore batzuk behar dituzun moduan.\nKable-guruinak batez ere kableak ura eta hautsetik estutzeko, konpontzeko, babesteko erabiltzen dira. Oso erabiliak dira kontrol-taulak, aparatuak, argiak, ekipo mekanikoak, trenak, motorrak, proiektuak, etab., Besteak beste, gris zuri (RAL7035), gris argia (Pantone538), gris iluna (RA 7037) eskaintzen dizkizugu. ), beltzak (RAL9005), urdinak (RAL5012) eta erradiazio nuklearraren aurkako kable-guruinak.


Argiterian eta garbiketan biztanleko 15,2 eta 56,14 euro gastatuko ditu Hondarribiak. Noticias de Gipuzkoa\nArgiterian eta garbiketan biztanleko 15,2 eta 56,14 euro gastatuko ditu Hondarribiak\nHirigintzak eta Zerbitzuek udal aurrekontuaren %25,05 hartuko dute\nXabier Sagarzazu - 2016(e)ko martxoaren 3a, osteguna - 06:11etan eguneratua\nUn hombre contempla la obra de la zumaiarra Irene Irureta.\nhondarribia- Hondarribiko Udalak 2016. urte honetan hiriko kaleen argiztatzerako fakturan biztanleko 15,20 euro gastatuko ditu, eta Txingudiko Zerbitzuen esku dagoen kaleen garbiketarako, hondarribiar bakoitzeko 56,14 euro.\nHauek dira, besteak beste, atzo Hirigintza, Zerbitzu eta Udaltzaingo eta Segurtasun arloetako aurrekontuen berri ematerakoan, Juan Maria Altuna zinegotziak azaldu eta azpimarratu zituen kopuruen arteko zenbait.\nmantenua eta zerbitzuakHirigintza eta Zerbitzuen arloari dagokionez, aurtengo aurrekontua “4,66 milioi eurotakoa da, udal aurrekontu osoaren %25,05a hain zuzen, eta honen helburua hiriaren mantenua eta zerbitzuen kalitatea orain arte bezalakoxea edo hobea izatea” dela gogoratu du Juan Mari Altunak.\nAtalka, argiteria publikoak 511.376 euroko gastua izango du 2016. urte honetan, “eta horietatik, 260.000 euro dira zuzenean Iberdrolaren fakturak ordaintzera bideratutakoak, hondarribiar bakoitzeko 15,20 euro suposatzen dutenak”, azaldu du zinegotziak, eta gaineratu du ere, “udal eraikinen argindar gastua beste horrenbeste” izango dela.\nKasu honetan, kopuru hauek “eraikin hauek beraien gain dauzkaten arloen aurrekontuen barruan” sartuta daudela azaldu du.\n“Urteetan zehar argiteria kontsumo baxuko ekipoekin berriztatzen ari bada ere, eta aurten ere, adibidez, Santiago kalean eta Arrantzale auzoan 110.000 euroko proiektua egitea aurreikusten da, argindarraren prezioen igoera dela eta, azkenean diru aurrezkia teknologia horien araberakoa izan ez” dela azaldu du Altunak.\nHirigintza eta Zerbitzuen arloan ere, “Hondarribiak bere hiri eremu publikoan dituen 164.500 metro karratu lorategi, 1.395 zuhaitz eta 2568 zuhaixka metro linealen mantenu eta zainketarako, 583.095 euroko aurrekontua izango du;93.180 euro hilerrirako eta 225.400 euroko hondartzako zerbitzuen kudeaketa, garbiketa eta mantenurako.\nKale-garbiketari dagokionez, “Udalak 960.150 euroko transferentzia bideratu dio aurrekontuetan honen ardura duen Txingudiko Zerbitzuen Mankomunitateari, edo beste modura esanda, hondarribiar bakoitzeko 56,14 euro”, azaldu du Juan Maria Altunak.\nInbertsiotan, besteak beste, Jabier Ugarte eta Santiago Konpotela kaleen berritzea, San Gabriel egoitzaren irisgarritasuna hobetzea edo Presako etxeen proiektua idaztea aurreikusten dira, besteak beste.\nudaltzaingoaBestalde, Hondarribiko Udalak aurten 2,38 milioi euro dauzka Udaltzaingoa eta Hiri Segurtasunaren arlorako, “udal aurrekontu osoaren %12,8a zehazki”, azaldu du Altunak.\n“Honetan, langilegoaren gastua 1,74 milioi eurokoa da, honetan sartzen baitira Udaltzaingoak dituen 21 agente finkoak eta baita Aste Santuan hasi eta uda bukatu arte errefortzua ematen duten beste 18 udaltzain eta 20 TAO aparkamenturako zaintzaileak”, esan du zinegotziak.


Vital - Banka pertsonala\nAtera iezaiozu etekina zure ondareari\nMetodo garden eta eraginkorra.\nHanditu ezazu zure errentagarritasuna\nFinantza-produktuen sorta zabala daukagu, zure inbertsioak optimizatzeko helburuarekin. Hona hemen produktu horien arteko nabarmenenak.\nZure erretiroa antolatu\nZure beharretara hobekien egokitzen den aurreikuspen- edo pentsio-plana aukeratzen lagunduko dizugu; erretiroa hartzen duzunean, orain daukazun bizi-maila izan dezazun. Gaurko ahalegina biharko ongizatea izan dadin.\nAisiarekin zein etxebizitzarekin lotutako proiektu familiarrak gauzatzeko edo, zure inbertsioei eutsita, likidezia-beharrizanak asetzeko. Epe, ezaldi, amortizaziosistema, berme, eta bestelako arloetan aukera malguak eskaintzen ditugu.\nEgoera bakoitzaren araberako erantzun zehatzen bitartez, finantza-beharrizan desberdinei balio erantsia ematen diegu. Gainera, edozein helburutarako balio dute: etxebizitza erosteko, mailegu fiskaletarako, autosustapenerako...


Igel monogamoa « uhandreak\n« Emakumeen kurbak\nBegi-nini bertikalak, zertarako? »\nAnfibio gehienek, laku, urtegi, zingira edo ibaietan hazten dituzte euren ondorengoak. Igel batzuek, berriz, ur-masa horietatik urrun egiten dute. Ur horietan harrapari ugari daudelako jokatzen dute horrela. Ur horietatik alde eginez, kumeek, -larbek, kasu honetan-, bizirik irauteko eta heldutasunera iristeko aukera gehiago izaten dute.\nJakina, inguru lehorrak baldintza oso gogorrak ezartzen dizkie ur-lehorreko animaliei, batez ere igel edo apo bihurtzeko egin behar duten metamorfosia oraindik burutu ez badute. Zapaburuak diren bitartean uretan bizi behar dute halabeharrez; euren hornidura anatomikoa eta fisiologikoa, ez bata eta ez bestea, ez dira egokiak lehorrean, lurzoruaren gainean bizitzeko. Hori dela eta, landare zenbaiten hostoetan bildurik gelditzen den ur-bolumen txiki eta mugatuetan euren zapaburuak hazteko gaitasuna garatu dute espezie tropikal batzuek. Euriaren ondorioz sortzen diren ur-biltegi txiki horiei phytotelmata esaten zaie.\nAntza denez, egoera horrek sortu du zapaburuak elikatzeko prozedura aparta. Gurasoek beste arrautza bat erruten dute larba dagoen phytotelmatan helburu jakin horrekin. Ez dago ernalduta, bere zeregin bakarra zapaburuaren elikagaia izatea baita. Gurasoen arreta handia eskatzen du prozedura horrek, baina bistan da merezi duela, bestela ez zen sortuko eta, batez ere, ez zen mantenduko denboran zehar.\nAurreikuspen teorikoen arabera, bikotekide monogamoek osatutako bikoteak sortzea errazagoa da gurasoen arreta handia beharrezkoa denean. Dirudienez, ondorengoak aurrera ateratzeko ahalegin handia egin behar denean, emankorragoa da bi bikotekideek umeak zaintzen ahalik eta esfortzu handiena egitea, bikotetik kanpo ugaltzeko aukerak bilatzea baino.\nAmazonas-eko oihanean euren arteko antz handia duten bi igel espezie bizi dira, biak pozoitsuak; euren habitatak ere oso antzekoak dira, are gehiago, berdinak izango lirateke kontu txiki batengatik ez balitz. Ranitomeya imitator espeziekoek ur-bolumen oso txikiak (24 ml) erabiltzen dituzte euren zapaburua hazteko eta apur bat handiagoak (110 ml) erabiltzen dituzte Ranitomeya variabilis izenekoek. Lehena monogamoa da, baina bigarrena ez. Azterketa genetikoek erakutsi dutenez, gainera, biologikoa da monogamia, ez da soziala bakarrik. Izan ere, monogamia biologikoa duen aurkituriko lehen anfibioa da Ranitomeya imitator.\nHain ur-bolumen txikiak erabiltzen dituenez, oso baliabide gutxi dago bertan; izatez, uretan dagoena ez da nahikoa zapaburua hazteko eta hori dela eta, bikotekideek zaindu egin behar dute. Lehen aipatu ditugun arrautza trofikoak erabiltzen dituzte horretarako. Eta hain da handia horrek eskatzen duen ahalegina, bi bikotekideak lankidetzan aritzera behartuta baitaude. Ranitomeya variabilis-en kasua desberdina da; hostoetan gelditu den uretan zapaburua utzi ondoren, kasik ez diote kasurik egiten. Amak guztiz galtzen du ardura eta aita lur-eremua zaintzen gelditzen da.\nGarrantzizkoa izan da aurkikuntza hau, espezieen parekatze-sistema aukeratzeko orduan inguruneak duen eragina agerian uzten baitu. Eta inguruneaz ari garenean, baliabideei buruz ari gara hemen, ur-putzuetan dagoen janari kantitatea baita giltza.\nIturria: J.L.Brown et al (2010): “A key ecological trait drove the evolution of biparental care and monogamy in an amphibian”. The American Naturalist 175 (4): 436-446.\n25 urria, 2010 | Tags: igelak, monogamia, phytotelmata, Ranitomeya imitator, Ranitomeya variabilis, zapaburuak | Category: Sailkatugabeak


2021eko apirilaren 1ean abian jarri zen ofizialki VITALISE H2020 proiektua (Cordis Europa). "Virtual Health and Wellbeing Living Lab Infrastructure" izena duen 3 urteko iraupena duen proiektua onartu zen Horizonte 2020 Europako Ikerketa Programaren esparruan finantzatzeko ("Europaren intereseko ikerketa-azpiegiturak integratzea eta irekitzea" deialdian).\nVITALISEren helburua Living Lab prozedurak harmonizatzea eta Living Lab azpiegiturak irekitzea da, Europako eta haragoko osasunaren eta ongizatearen esparruko ikerketa-jarduerak errazteko eta sustatzeko bitarteko gisa. Sarbidea eskainiko zaie Living Labetako 17 ikerketa-azpiegiturei, eta urruneko sarbide digitala diziplina guztietako kanpoko ikertzaileei (sarbide birtuala), datorren urtetik aurrera irekiko dien hiru deialdiren bidez.\nKanpoko ikertzaileek errehabilitazioari, trantsizioko zainketei eta eguneroko bizitzako jarduerei buruzko azterlanaren zati bat edo beste edozein domeinu egiteko aukera izango dute, VITALISEren living labak bisitatuz. VITALISEk IKT tresnak diseinatu eta garatuko ditu, Living Labsen erabiltzen diren gailu eta antzeko aplikazioetarako sarbide partekatua izateko eta datu-multzoak bildu, biltegiratu eta partekatzeko. VITALISEk, halaber, ikerketa-komunitatean Living Lab metodologiak hobeto ulertzeko eta balioesteko prestakuntza-metodoak garatzen inbertituko du.\nHiru sare biltzen dituenez, ENOLL, Forum LLSA eta EIT Health Living Labs, VITALISEk Living Labs gehienak interkonektatzen ditu Europan, Europako eremu geografiko guztiak eta osasuna eta ongizatea menderatzeko espektro osoa estaltzeko.\nVicomtech proiektuaren koordinatzaile teknikoa da. Gainera, LLren ikerketa-azpiegiturako tresnekin (IKT) lotutako lan-paketea gidatzen ari da zentroa. Horren barruan sartzen dira, besteak beste, zerbitzuaren arkitektura definitzea eta integratzea, ll azpiegituraren APIa eta komunikazio zentralen moduluak, anonimizaziorako eta datu sintetikoak sortzeko tresnen kita, nodo ziurtatua – Datuen multzoa eta algoritmoen garapena, eta SDK Vitalise sortzeko kudeaketa.\nENOLLek koordinatuta, VITALISE partzuergoa 11 herrialdetako 19 bazkidek osatzen dute, eta esperientzia handia dute zehaztutako zeregin guztietan. Bereziki, bazkideek ezagutza zientifikoak (AUTH, Laurea, LICALAB, Vicomtech, CERTH, AIT, UPM, TUE, McGill, UDEM), teknikoak (AUTH, Vicomtech, CERTH, UPM, WITA, VILABS), politikak egitea (ENOLL, Laurea, UPM, LLSA, TUE), metodologiak\nBazkide ez diren Living Labsek harmonizazio-prozesuan parte har dezakete. Living Lab-eko prozedurei eta zerbitzuei buruzko ezagutzak trukatzeko ekitaldi guztietan parte hartzeko aukera dute (tailerrak, elkarrizketak, galdetegiak), eta Harmonizazio Kidegoaren bileretan parte har dezakete (goranzko ikuspegia estandarrak sortzeko, estandar berria sei hilean behin, tresna ireki berriak prozedurak eta zerbitzuak errazteko). Ikas dezagun elkarrengandik eta lagun diezaiogun Living Labsen etorkizunari ikerketan forma ematen.\nGure proiektuari buruz gehiago jakiteko, gure webgunea bisitatu eta gure buletinaren harpidetza egin dezakezue.


Sheut - Wikipedia, entziklopedia askea.\nSheut, Shuit edo Jaibit, literalki, gizaki baten itzala, edo izaki bizidunena, baita ustezko jainkoena ere, necher. Bere izenaren transliterazioa hieroglifo idazkeran šut, Sheut bezala transkribatua.\nAntzinako egiptoarren hil teorietan, itzala, izaki izpiritual antzeko zeozertzat hartzen zen, pertsona bakoitzaren izaera osatzen zuena, pertsona bat itzalik gabe existitzen ez dela jakina delarik, eta pertsonaren itzala, ez da pertsona bera gabe existitzen; antzinako egiptoarrek, itzalak, izaeraren zeozer funtsezkoa zuela uste izan zuten.\nŠutarekiko ideia, Kari buruz zenaren oso antzekoa zen, hala ere, azken honekin alderatuz, honen aurkako alde askorekin, Kan, alde positbioak nagusi ziren bitartean, sheutean, pertsonaren alde negatiboak nagusitzen zirelarik.\nSarri, pertsona eta jainkoen estatuak, euren sheuta bezala hartzen ziren. Sheuta, gizaki baten irudi txiki bat bezala irudikatua zen, erabat beltza, kasu honetan, askotan, heriotza sinbolizatzen zuena, edo Anubis zerbitzatzen.\nAntzinako egiptoarrentzat, izpirituaren osagaiak, honako hauek ziren: Ib, Ka, Ba, Aj, Ren eta Sheut.


Nola egiten dugu lan « Pikunieta baserriaren webgunea\nArdiekin egiten dugu lan modu ekologikoan. Eta horrek zer esan nahi du? Zertan baldintzatzen du gure lana ekologikoan egoteak?\n• Ardiek jaten duten guztiak ekologikoa (ziurtagiriduna) izan behar du:\n◦Pentsua: Ziurtagiri ekologikoa duen pentsua ekartzen dugu urtean behin. Saiatzen gara ahalik eta gertuenekoa izaten. Bertan, artoa, oloa, ilarra, baba, txirta eta abar. EZ DAGO TRANSGENIKORIK.\n◦Belarra: Gure belardiak ere ekologikoan daude zainduta. Ez da ongarri kimikorik erabiltzen, ezta pestizidarik edo herbizidarik ere. Jasotzen duten ongarri bakarra da gure ardiek emandakoa eta artegiak garbitzen ditugunean ateratzen den simaur konpostatua. Horrez gain, karea zabaltzen dugu, lurraren azidotasuna jaisteko.\n◦Belar ondua: Gure belardietatik jasotako belarra da. Uda aldean, moztu, jaso eta etxera ekarri. Bertan dugu belarra lehortzeko sistema bat, eta horrek autonomia handia ematen digu, eta bat egiten du gure filosofiarekin: behar duguna guk ekoiztu, eta ahalik eta gutxien etxetik kanpokoa izatea. Horrela, zuk zeuk kontrolatzen duzu prozesu osoa eta ziurtatu ahal duzu kalitatezko bazka duzula.\n◦ Ez dugu parrillarik erabiltzen, azpiak bero izan behar du. Horretarako, guk erabiltzen dugu gure lurretan eta dagoen garoa. Lan horretan uda eta udazkena ematen ditugu.\n◦Ardiak ez dira itxita egoten. Aukera izan behar dute, nahi izanez gero, kanpora joateko.\n• Ardiaren izaera errespetatu:\n◦Taldean ibiltzeko joera du ardiak, eta batetik bestera ibiltzen da, berak nahi dituen belarrak eta hostoak jaten. Gure lana izaten da beti jakitea artaldea non dabilen eta ondo dagoela egiaztatzea. Izan ere, beti ez daude etxeko belarretan, baizik eta inguruetako mendietan; eta gure zonalde honetan, batez ere asteburuetan, ibiltzen dira motorrak, txirringak eta txakurrak, gure kezka nagusia.\n◦ Adarrak ez dizkiegu mozten.\n◦ Gurean prebentzioa eta behaketa dira garrantzitsuenak. Funtsezkoa da ardien jarraipena egitea eta balizko arazoei aurre egitea. Horrek diziplina eskatzen du. Halere, esan behar da ardi latxa oso zaildua dela eta lekura ondo egokitzen dena; bere erritmoa errespetatuz gero, oso gutxitan gaixotzen dela.\n◦ Sabeleko bizkarroiak. Tartean behin gorozkiak aztertzen dira laborategian, bizkarroi maila zein den jakiteko. Prebentziorako fitoterapia eta aromaterapia erabiltzen dugu.\n◦ Herrenak. Prebentzioa ezinbestekoa da. Kobre sulfato duen ur putzutik pasatu behar dira, herrenak saihesteko. Herren dabiltzanean, kurak egiten zaizkio ardiari eta, zenbaitetan, propolio ekologikoaz garbitzen dugu apatxa.\n◦ Arestian aipatutako terapiez gain, homeopatia ere erabiltzen dugu.\n◦ Antibiotikoak erabiltzen ditugu ardiaren sufrimendua edo heriotza saihesteko. Inoiz antibiotikorik behar izanez gero, ardi horrek emandako esnea ez dugu erabiltzen. Orain arte esandako guztiak egiten ditu gure produktuak ekologikoak.\nErditzeko mementoan, ardiek lasaitasuna behar dute. Zailtasunak daudenean bakarrik hartzen dugu esku, eta hori oso gutxitan gertatzen da. Hurrengo lana izaten da ikustea arkumeak laguntzarik behar duen amaren errapetatik edateko. Batzuetan, lehendabiziko bizpahiru egunotan adi egon behar dugu eta arkumeari lagundu esnea hartzen. Gure arkumeek, ardiei dagozkien baldintzak betetzeaz gain, beste bi berezitasun betetzen dituzte: une oro amarekin daudela eta amaren esnea baino ez dutela hartzen.


Letras de Ezarian de Lisabö | euskal musika, música vasca\nIzkiriaturik balego bezala. Nik han desiratu zintudan,\nisiltasunean aurrez-aurre, zure isiltasunaren\nartean nahiz eta berez arrotzak izan.\nTren horretan eseri nintzen, liburuko orriak\naurrera zihoazen ta hasieran geldialdi anitz,\nirudiak ez dute aurrera egiten, atzera egiten\ndute nire buru puta hontan. Ezarian, ixilean,\nmurgilduta. Aurrez aurre, ixilean, aurkituta.